ئیزمیر.. ده‌ستگیركردنی چوار كه‌س به‌هۆی سووکایەتی به ئه‌ردۆغان\n- سه‌رۆكوه‌زیرانی یۆنان، ئه‌لێكسیس چیپراس كه به‌وه ناسراوه بۆینباخ نابه‌ستێت، ئه‌و به‌ڵێنه‌ی دابووی له‌سه‌ر پێشنیاره‌كانی سوككردنی قه‌رز به‌جێگه‌یاند و، بۆ یه‌كه‌مجار بۆینباخی به‌ست.\nبەرپرسێکی یەکگرتووی ئیسلامی کوردستان رایگەیاند، پرسی پێکھێنانی ھاوپەیمانێتی لە ھەڵبژاردنی پەرلەمانی کوردستان قسەوباسی لەسەر کراوە، بەڵام تائێستا ھیچ ھەنگاوێک نەنراوە.\nشیمشەک: "ئەمریکا ھاوبەشێکی بازرگانی زۆر گرنگمان نییە"\n70 هه‌زار په‌نابه‌ر بۆ به‌سه‌ربردنی جه‌ژن گه‌ڕاونه‌ته‌وه بۆ سووریا\n- گه‌ڕانه‌وه‌ی په‌نابه‌رانی سووریا له ده‌روازه‌ی جیلڤه‌گۆزووه‌وه بۆ سووریا به مه‌به‌ستی به‌سه‌ربردنی جه‌ژنی ره‌مه‌زان له وڵاتی خۆیان به‌رده‌وامه.\nئه‌مریكا پێشه‌نگی جیهانه له به‌رهه‌مهێنان و به‌كاربردنی نه‌وتدا\n- ساڵی رابردوو جارێكی دیكه ئه‌مریكا پێشنگی جیهان بوو له به‌رهه‌مهێنان و به‌كاربردنی نه‌وتدا. - به‌م جۆره ئه‌مریكا چوار ساڵ له‌سه‌ریه‌ك پێشه‌نگی جیهان بووه له به‌رهه‌مهێنان و به‌كاربردنی نه‌وتدا.\nتورکیا.. گرتنەبەری رێوشوێنی ئەمنی بەر لە هەڵبژاردن\n- بەهۆی ئەنجامدانی هەڵبژاردنەکانی سەرۆکایەتی کۆمار و ٢٧مین خولی پەرلەمانی تورکیا رێوشوێنی ئەمنی توند و تۆڵ لەو وڵاتە گیرایە بەر.\n- سه‌رۆكوه‌زیرانی توركیا، بینالی یڵدرم له خوێندنگه‌ی به‌هار یڵدرم له شارۆچكه‌ی قه‌ره‌باغڵار سەربە پارێزگای ئیزمیر ده‌نگیدا.\n- وه‌زیری ده‌ره‌وه‌ی توركیا، مه‌ولود چاوشئۆغڵو ئاماژه‌ی به‌وه‌دا كه هه‌ڵبژاردنی ئه‌مجاره هه‌ستیارترین هه‌ڵبژاردنی مێژووی توركیایه و گوتی: "ئینشائه‌ڵڵا بۆ گه‌ل، وڵات و ده‌وڵه‌تەكه‌مان دەبێتە مایەی خێروخۆشی".\n- گوته‌بێژی كۆشكی سپی، سارا سانده‌رز رایگه‌یاند، ئێواره‌ی دوێنێ له چێشتخانەیەکی ویلایه‌تی ڤیرجینیا به‌بیانووی ئه‌وه‌ی كار بۆ سه‌رۆكی ئه‌مریكا، دۆناڵد تره‌مپ ده‌كات، ده‌ركراوه.\n- راهێنه‌ری هه‌ڵبژارده‌ی ئه‌ڵمانیا، یواكیم لۆڤ یاریزانی هه‌ڵبژارده‌كه‌ی مه‌سعود ئۆزیلی نه‌خسته نێو پێكهاته‌ی سه‌ره‌كییه‌وه.\n- گوتەبێژی دەستەی گشتی گەشتوگوزاری ھەرێمی کوردستان، نادر روستی: "لە میانی ١٠ رۆژدا، زیاتر لە ٢٥٥ ھەزار گەشتیار ھاتوونەتە ھەرێمی کوردستان و بەراورد بە ساڵی رابردوو رێژەی هاتنی گەشتیاران سەدا پێنج زیادی کردووە".\n- جێگری سه‌رۆكی گشتیی و گوته‌بێژی ئاك پارتی، ماهیر ئوناڵ: "ئه‌و ئه‌نجامانه‌ی ئێواره ده‌رده‌چن ئیراده‌ی گه‌له. بڕیاری گه‌له‌كه‌مان له‌سه‌ر سه‌رمانه. هیوادارم ئه‌م بڕیاره ببێته مایەی خێروخۆشی بۆ وڵاته‌كه‌مان".\n- كارمه‌ندانی سه‌ر سندوقه‌كانی ده‌نگدان و كارته‌كانی ده‌نگدان له رێگای هەلیكۆپته‌ری سه‌ربازییه‌وه گه‌یه‌ندرانه ژماره‌یه‌ك له ناوچه‌كانی نیشته‌جێبوون له گونده‌واره‌كانی پارێزگای وان.\n- له توركیا به مه‌به‌ستی دیارییكردنی سه‌ركۆمار و ئه‌ندامانی ٢٧ه‌مین خولی په‌رله‌مان، هاووڵاتییان روو له سندوقه‌كانی ده‌نگدان ده‌كه‌ن. - شه‌ش كاندیدی سه‌رۆكایه‌تی كۆمار و هه‌شت پارتی سیاسیی به‌شداریی له هه‌ڵبژاردنه‌كاندا ده‌كه‌ن.\nڤیدیۆ / وێنە\nئاژانسی ئانادۆڵو بە 13 زمان ئەنجامی هەڵبژاردنەکانی تورکیا بڵاودەکاتەوە\nچاره‌نووسی رێككه‌وتنه ئه‌تۆمییه‌كه‌ی ئێران نه‌زانراوه


شەڕی خاك خۆمان دەیكەین!\nThursday, 06.23.2022, 12:01\nلەبەر تالوکەیی بارودۆخەکە و هەوڵدان بۆ چەواشەکردنی ئەو بەشە لەنەتەوەی کورد لە باشووردا، لەلایەن سەرکردەیەتی (خێڵ – حیزب)ە وە، درێژەی وتاری تیرۆری حیزب، دوا دەخەم و لەم بارەیەوە ئەم هاوارە بڵاودەکەمەوە.\nسەرەتا دیسان و بۆ دەیان جار بە ئامۆژگاریی و ڕێنوێنییە گەوھەرینەكەی بیرمەندی گەورەمان مامۆستا مەسعوود محەمەد دەست پێدەكەم كە دەڵێت:\n" ئەگەر كەوتمە سەر دووڕیانێك و نەمزانی كام ڕێگایە ھەڵبژێرم، ئەوا پرسێك بەم حیزبە شیت و وێتانەی كوردستان دەكەم، ئەوان كام ڕێگایەیان پیشاندام، من ملی ڕێگاكەی تریان دەگرم و دڵنیام كە ڕێگا ڕاستەكەم ھەڵبژاردووە".\nكاركردن بەم ڕێنماییەی مامۆستامان ئەركێكی نەتەوەیی و پێویستییەكە بۆ پاراستنی ئاسایشی تاكی كورد و نەتەوەكەمان.\nخاكی كوردستان، نیشتمانی نەتەوەی كوردە، بزووتنەوەی ئازادیخوازیی كوردایەتیش، ویژدانی زیندووی نەتەوەكەیە.\nنەتەوەكەش خۆی بڕیار لە چارەنووسی خۆی دەدات، نە ڕێگە دەدات سەرۆك خێڵ و خێڵ- حیزب خۆ بكەنە نوێنەری و چیدیش ڕێگە بەھیچ سەركردەیەتییەك نادات لە جیاتی نەتەوەكە بڕیار بدات.\nنەتەوەكە وشیار و ئاگاداری یارییەكانی دەزگا سیخوڕییەكانی دەوڵەتانی كۆڵنیالیستی كوردستانە، كە چۆن لە ڕێگەی سەركردەیەتی خێڵ- حیزب و سەركردەیەتی جلخوارەوە دەیانەوێت ئەو بەشە لە نەتەوەكە لە باشووری نیشتماندا ڕووبەڕوی كارەساتی خوێناوی نوێ بكەنەوە.\nدەیانەوێت شەڕی پاراستنی بەرژەوەندی دەوڵەتانی كۆلۆنیالیستی كوردستان بە تۆ بكەن، وەك ڕەفتاری ھەمیشەیشیان، سەركردەیەتی خێڵ- حیزب و سەركردەیەتی جلخواریی باشوور، ڕێنوێن و پشتیوان و جێبەجێكاری ئەم مەرامە گڵاوەی داگیركەران و دوژمنی دێرینەی نەتەوەكەن.\nجارێكی تر دەزگای میت و ئیتلاعات دەیانەوێ ئەو بەشە لە نەتەوەكەمان لەڕێگای حیزبە وابەستەكانی خۆیانەوە، بۆ قایمكردنی بنكە و بارەگا ھەواڵگریی و لەشكرییەكانییان، لە شەڕی لابەلاوە تێوە بگلێنن و ئەم خێڵ- حیزبانەش كە بەھەزاران داو خۆیان بە چارەنووسی ئەو ڕژێمە كۆڵۆنیالیستیانەوە گرێداوە، دەیانەوێ سۆزی نەتەوەكە بجوڵێنن و تاكو ئێستا باسی كورد و پێشمەرگە و نیشتمان دەكەن، وەك ئەوەی ئەو بەشە لە نەتەوەكەمان، گێژ و كوێر و نابینا بێت!!.\nخێڵ-حیزب و حیزبی بنەماڵە و سەركردەیەتی داڕزاوی باشوور، كە لە سەدان تاوانی نەتەوەییەوە تێوەگلاوون و دەستییان بە خوێنی كوردی سوور بووە، ناتوانن چیدی بەناوی ئەو بەشە لە نەتەوەی كورد لە باشووردا، بڕیار بدەن، (شەڕی خاكی خۆمان، خۆمان دەیكەین)، بەم تەفرەدان و فێڵ و چاوبەستەگیانە، چیدی ئەو بەشە لە نەتەوەكەمان شەڕی لابەلا و خواستی دەروونی سەركردەیەتی خێڵ- حیزب جێبەجێ ناكات،.\nمەسەلەی ئێمە لە مەسەلەی سەركردەیەتی حیزبی بنەماڵە نەك ھەر جیاوازە، بەڵكە ھیچ پەیوەندییەكیان پێكەوە نەماوە، مەسەلەی نەتەوەیەكی ستەمدیدە و دەسەڵاتێكی ستەمكارە.\nچ ژیرییەك قەبوڵ دەكات، ستەمكار نوێنەر و بڕیاردەری ستەمدیدە بێت، جگە لە عەقڵی نەخۆشی سەركردەیەتی خێڵ- حیزب؟!.\nچەند ڕێنمایی گرنگ:\n- لە خۆتان نزیك بكەونەوە و لە حیزبەكان دوور بكەونەوە.\n- پرس و ڕا بە كەسانی شەرافەتمەند و ژیر و دڵسۆز بكەن.\n- دەستەكانی ھێزی پشتگیری مەدەنی و لەشكری دروست بكەن. بۆ پاراستنی ئەو بەشە لە نەتەوەكە لە كاتی پێویستدا.\n- زانیاری لەسەر كەسانی ھەواڵگر و سیخوڕ و دەڵاڵەكانی دەوڵەتانی كۆڵنیالیست و حیزبەكان كۆبكەنەوە، بە بەڵگەی دروست.\n- ھەوڵ بدەن ئەو تاكانەی سەر بەھێزی حیزبەكانن ڕێنمایی بكەن بۆ دانانی چەك و وازھێنان لە حیزب و گەڕانەوە بۆ بەرەی نەتەوەكە.\n- چاودێری ھەڵسوكەوت و ڕەفتاری بەرپرس و كەسووكاریان بن و بەڵگەكان تۆمار بكەن، بە ھەموو ئامڕازەكانی تۆماركردن.\n- گیانی تۆڵە و توڕەیی، ژیرێتی مرۆڤ پەك دەخات و بڕیاری نادروستی پێ دەدات، ئەوانەی ستەمیان لە نەتەوەكە كرد و خیانەتیان لە نیشتمان كرد، دەبێت لە دادگایەكی دادپەروەرانەی گەلدا، بەبەڵگەوە دادگایی بكرین، چوونكە بەلە ناو چوونییان، زۆر بەڵگەی مێژووی ون دەبن و تاقمەكان و كەسوكاریان لە ئازاری ڕسوابوون و ھەڵوەشاندنەوەی ئیمپراتۆریەتەكەیان ڕزگاریان دەبێت، ھەموو بڕیارێك دەبێت ھی گەل بێت و گەلیش دەیەوێ ستەمكاران دادگایی بكات.\n- سپای ڕزگاریی كوردستان لە ھەموو شار، شارۆچكە و گوندەكان ھەن، ھەوڵ بدەن پەیوەندی بەھێز لەسەر بنەمای دڵسۆزیی بۆ مەسەلە كوردستانییەكە لەگەڵ ئەواندا ھاوئاھەنگ بن، ئەزموونی قوڵی ئەوان و خۆبەخشینیان بۆ ئازادی نیشتمان، پشتیوانێكی ( بێ بەدیلە) بۆ ئێوە.\n- پاراستنی موڵك و ماڵ و گیانی ھەر كوردێكی شەرافەتمەند، ئەركێكی نەتەوەییە لە ئەستۆی ئێوەدا.\n- خۆ ڕێكخستن و خۆ پەروەردەكردن لەسەر بنەمای ( سوودی گشتی)، ھەنگاوێكی بنچینەیی دامەزراندنی كۆمەڵگایەكی یەكسان و گێڕانەوەی شكۆی مرۆڤبوونێكی ئازاد و تاكێكی كوردی بڕیاردەرە.\n- دەبێت لە چاوی ھەمووانەوە بۆ بەرژەوەندی خۆمان بڕوانین، تاكێك بین لەناو گشتدا، گەورەبین و لە ناو نەتەوەكەدا كەسایەتی خۆمان گەورەتر بكەین، بە كارە چاك و خۆبەخشانە و ڕیكخراوەكانمان.\n- فێری فریاگوزارییە سەرەتاییەكان ببین و توانای بەڕێوەبردنی خۆمان و گروپی ٥ تا ١٠ كەس فێر بین و خۆمان نموونەی بەرزی دەم، دەست و داوێن پاكی بین، ئێمە دژی ھەموو فەسادەكان دەجەنگین.\n- ھەم بەرانبەر بە دوژمنانی دێرینەمان و ھەم خیانەتمەندانی ناوخۆ، وشیار و ئاگادار بین، بازنەی چالاكییەكانیان تەنگ بكەینەوە و مانەوە و پاراستنی ھەموو كوردێكی شەرافەتمەند، لە كارە بنچینەیی و ڕۆژانەكانمان بێت.\n- كات و سوود وەرگرتن لە كات بۆ پێشخستنی ئەو ئەركە نەتەوەییانەی كوردبوونمان لە ئەستۆی خستووین، زۆر گرنگە و وشیایی تەواومان نەبێت، زیانی گەورەمان لێ دەدەن و ڕەنجمان بێ وەر دەكەن.\n- بۆیە نابێت، بە قسە و باسی بۆشی سەركردەیەتی خێڵ- حیزبەوە خەریك بین و فكرمان مەشغوڵ و تواناكانمان لاواز بكەن، ئەوان ھەمیشە لە جەنگی دەروون و فكریی ئێوەدان.\n- مەسەلەی ئێمە لە جامانە و سەرچۆپی و مێژووی قێزەوون و كەس و فڕوفیشاڵی حەفتاساڵ و بەڵێن و سۆز و كوردایەتی ساختەی، سەركردەیەتی جەلالی و مەلای زۆر گەورەتر و بەنرخترە، نابێت ڕێگە بە فكری خۆمان بدەین، مەشغوڵی ئەم ئەفسانە پووچانە ببێت.\nئەو بەشە لە نەتەوەكەمان، ئەوە بۆ سی و یەك ساڵ دەچێت، گیرۆدەی تەلیسم و ئەفسانەی بێ بنەمای سەركردەیەتی خێڵ- حیز ب، بووە و ئاسایشی نەتەوە و تاكەكانی لەژێر چاودێری دەزگا ھەواڵگرییەكانی دەوڵەتانی كۆلۆنیالیستی داگیركەری كوردستاندایە، بە ڕێنمایی و پشتیوانی و مۆڵەتی سەركردەیەتی داڕزاوی خێڵ- حیزبی باشووری و ھاوكاریی ژمارەیەك سەركردەیەتی پووچی ڕۆژھەڵات، بڕیارەكان لە پایتەختی دەوڵتە كۆلۆنیالیستەكان دەدرێت و سەركردەیەتی خێڵ- حیزب لە باشوور جێبەجی دەكات.\nدەبێت ئەم بارە ڕاست بكرێتەوە و بڕیاریی چارەنووس و خۆبەڕێوەبردن بۆ ئەو دوو بەشە لە نەتەوەكەمان لە باشوور و ڕۆژھەڵات بگەڕێتەوە، گەلێكی ڕێكخراو كە لە خۆیدا كۆبووبێتەوە، دەتوانێ ئەم كارە بكات.\nكورد ماڵی خۆی ھەڵدەبژێرێ (2)\nكوردماڵی خۆی ھەڵدەبژێرێ (1)\nچەواشەکردنی خەڵک بەناوی ئاین و کوردایەتییەوە!


پارێزگاری هەولێر نوێترین زانیاری دەربارەی قەدەغەی هاتووچۆ دەخاتەڕوو – تۆڕی میدیایی خەڵک\n2020/05/27 - 11:46 AM\nپارێزگاری هەولێر ڕایدەگەیەنێت تا ئێستا هیچ پلانێك بۆ درێژكردنەوەی قەدەغەی هاتووچۆ لە ئارادا نییە.\nئەمڕۆ فرسەت سۆفی پارێزگاری هەولێر سەردانی مەڵبەندی یەكێتیی نیشتمانیی كوردستانی كرد و دواتر لەگەڵ ڕێبوار ئیسماعیل لێپرسراوی مەڵبەند كۆنگرەیەكی ڕۆژنامەوانی هاوبەشیان ئەنجام دا.\nلێپرسراوی مەڵبەندی یەكێتی ڕوونیكردەوە كە لە دیدارەكەدا باسیان لە هاوكاری و تەبایی نێوان حزبە سیاسییەكان و ئیدارەی پارێزگای هەولێر كرد.\nهاوكات ڕەخنەشی گرت لەوەی كە یەكێتی سەرباری ئەوەی دووەم براوەی هەڵبژاردنەكانە، بەڵام لە ئیدارەی هەولێردا بەشدار نییە.\nسەبارەت بە كۆبوونەوەی نێوان هەردوو مەكتەبی سیاسی یەكێتی و پارتیش، لێپرسراوی مەڵبەندی هەولێری یەكێتی ڕایگەیاند كۆبوونەوەكە دەكرێت، بەڵام جارێ كات و شوێنەكەی دیاری نەكراوە.\nهەر لەو كۆنگرە ڕۆژنامەوانییەدا فرسەت سۆفی سوپاسی هەماهەنگی و پشتیوانی هێزە سیاسییەكانی كرد بۆ ئیدارەی پارێزگا و ڕوونیشیكردەوە كە ئەمڕۆ و سبەی سەردانی سەرجەم لایەنە سیاسییەكان دەكەن.\nسەبارەت بە دۆخی كۆرۆنا و ئەگەری قەدەغەكردنەوەی هاتووچۆ بە هۆی پەتای كۆرۆناوە، پارێزگاری هەولێر ڕایگەیاند تا ئێستا هیچ ئەگەرێك نییە بۆ ڕاگەیاندنی قەدەغەی هاتووچۆ.\nئەوەشی خستەڕوو كە دەیانەوێت هاوسەنگییەك لە نێوان پاراستنی تەندروستی و گوزەرانی هاووڵاتییاندا دروست بكەن و جەختیشیكردەوە كە لەمەولا دەبێت هاووڵاتییان لە ڕێی جێبەجێكردنی ڕێنماییەكانەوە خۆیان بپارێزن.\nفرسەت سۆفی ڕاشیگەیاند ژمارەی تووشبووانی كۆرۆنا ڕۆژ بە ڕۆژ بە زیادبووندایە و پێدەچێت ئەمجارە پەتاكە بڵاوببێتەوە.


فانۆسێك لە هەرێم تەمەنی 100 ساڵە | ئاژانس\nHome سەرەکی فانۆسێك لە هەرێم تەمەنی 100 ساڵە\non: ئازار 27, 2019 In: سەرەکی, کۆمەڵایەتیNo Comments\nئەژین شمەکی کەلەپوری کۆدەکاتەوە\n“لەمنداڵیەوە لەناو هونەردا گەورە بووم، لەسەرەتاش دا ئەم شتانەم هەبووە هاوڕێکانم و خزم و کەسەکانم بۆیان دەهێنام، دواتر بیرم کردەوە لەماڵەوە ژورێک بڕازێنمەوە هەموو ئەو شتومەکانەی کۆمکردۆتەوە بەشێوازێکی جوان دایبنێم”, ئەمە وتەی ئەژین ئیسماعیل، تەمەن 27 ساڵ، دەرچوی بەشی کۆلێژی کشتوکاڵە لەزانستە پراکتیەکانی هەڵەبجە. ئەژین لەگەڵ هاوڕێکانی لە قەزای ڕانیە ئارەزووی کۆکردنەوەی شمەکی کۆن دەکەن و جگە لەوەش کاری دەست دەکەن و هەندێک لەو شمەکانەیش کە درووستیان دەکەن لەڕێگای ئونلاین دەفرۆشنەوە.\nکاتێک دەچێتە ژورەکەی “ئەژین” (جاجم، دەستاڕ، پشتی، لفکە، بەرماڵ، فانۆس) کە 100 ساڵ تەمەنیەتی دەبینیت، حەز و خولیای هونەری لای ئەژین وای کردووە شتە کەلەپوریەکان بپارێزێت.\nئەژین ماوەی سێ ساڵە لەژوورەکەی دا خەریکی جوان کردن و ڕازاندنەوەی ئەو شتە کەلتوریانەیە، خۆشەویستی بۆ ئەو شتانە بێ سنوورە.\nكاڵاكانی ئەو تەنیا لەماڵەوە نین، بەڵک و بەشداری فیستیڤاڵی پێکردووە لە هەشت پێشانگا و دوو فیستیڤاڵ بەشداری کردووە.\nسەبارەت بەهۆکاری مانەوەی فانۆسەکەی ئەژین بۆ “ئاژانس” وتی: “فانۆسەکەم بەپشتاو پشت لەنەنکمەوە بۆماوەتەوە، منیش پاراستومە”.\nئەژین ئەگەرچی ئەو هەموو ژیانی لەناو هونەر بووە ئێستاش مامۆستای هەنەرە لە قوتابخانەی “فامسکوڵ”لە ڕانیە.\nدیلان ئەحمەد، تەمەن 28 ساڵ و خوێندنی ئامادەی تەواو کردووە و ڕێزان محەمەد تەمەنی 26 ساڵ خوێندنی ئامادەیی تەواوکردووە، باس لەوەدەکات بەهاوکاری و هەماهەنگیی گروپێکیان پێکهێناوە و کارەکان پێکەوە دەکەن.\nهەردەبەیەکی ئاو یان پلاستیک یان ئێکسواراتی کۆن خەڵک پێویستیان پێ نیە جوانکاری بۆدەکەن، یاخود هەنار و مێخەک تێکەڵ دەکەن، دیزاینێکی جیاوازی پێدەبەخشن دواتریش لەدوکانەکەیان دەیفرۆشن. “ئەژین” بۆ “ئاژانس” وای وت.\nئەوان پەیچیان داناوە بەناوی “ماڵۆچکەی ئەوین” لە فیسبووکو،انستگرام کە ڕۆژانە کارەکانیان تێدا پیشان ئەدەن ولەو ڕێگایەش دەیان فڕۆشن\nوتیشی: “دەمەوێ گروپەکەم گەورەتر بکەم ئەوکچانەی بەهرەیان هەیە ئیشی دەست ڕەنگینی بکەن، بیکەن بەسەرچاوەی داهاتی ژیانیان”.\nئەو دەیەوێ کەلەپوریەکانی لەشوێنێک دابنێت و خەڵک لەشارەکانی ترەوە سەردانی بکەن.\nلەبارەی پلانەکەی ئەژین بەڕێوەبەری ڕۆشنبیری باس لەوەدەکات کە لەئێستادا هیچ پلانێکمان نیە بۆ هاوکاریکردنی.\nعوسمان ڕەسوڵ، بەڕێوەبەری گشتی ڕۆشنبیری لەڕانیە، بۆ “ئاژانس” وتی: “تاوەک وئێستا خۆمان خاوەنی بینایەک نین کەلەپوریاکانی تێداهەڵگرین، سەرەڕای بەرزکردنەوەی داواکاری بۆ وەزیرەکان، بەڵام هاوکاریان نەکردوین”.\nوتیشی: “لەکاتێکی گونجاودا هاوکاری ئیش و کارەکانی دەکەین، هەرکاتێک بارودۆخەکە باش ببێت”.


ته‌مموز 2019 – SALAHADDIN UNIVERSIY-ERBIL SUE\nSALAHADDIN UNIVERSIY-ERBIL SUE > News > 2019 > ته‌مموز\nبه‌رنامه‌ی (كابینه‌ی نۆیه‌م) مێوانداری دوو له‌مامۆستایانی كۆلێژی زانسته ئه‌ندازیارییه كشتوكاڵییه‌كان ده‌كات.\nبه‌رنامه‌ی (كابینه‌ی نۆیه‌م) كه به‌رهه‌می كه‌ناڵی كوردستان 24ـه میوانداری هه‌ردوو به‌ڕێزان (پ.د.سردار یاسین سرداری) و (د.تاڤگه سلێمان رشید) ده‌كات سه‌باره‌ت به سێكته‌ری كشتوكاڵ له‌هه‌رێمی كوردستان.\nلێدوانی به‌ڕێز ڕاگری كۆلێژ بۆ كه‌ناڵی كوردستان 24 سه‌باره‌ت به گۆڕینی ناوی كۆلێژ\nڵیدوانی به‌ڕیز ڕاگری كۆلێژی كشتوكاڵ بۆ كه‌ناڵی كوردستان 24 سه‌باره‌ت به گؤڕینی ناوی كۆلێژی كشتوكاڵ بۆ (كۆلێژی زانسته ئه‌ندازیارییه كشتوكاڵییه‌كان). به پێی فه‌رمانی زانكۆیی ژماره (6927/1/1) له ڕێكه‌وتی (30/6/2019) ناوی كۆڵێژی كشتوكاڵ گۆڕا بۆ (كۆلێژی زانسته ئه‌ندازیارییه كشتوكاڵییه‌كان).\nگۆڕینی ناوی كۆلێژی كشتوكاڵ بۆ كۆلێژی زانسته ئه‌ندازیارییه كشتوكاڵییه‌كان\nدوای ئه‌نجامدانی كۆنفڕانسی كۆلێژه‌كانی كشتوكاڵی هه‌رێمی كوردستان كه‌له سه‌نته‌ری ڕۆشنبیری زانكۆی سه‌لاحه‌ددین – هه‌ولێر ئه‌نجام درا تیایدا پێشنیاری كۆڕینی ناوی كۆلێژی كشتوكاڵ درا بۆ (كۆلێژی ئه‌ندازیاری زانسته كشتوكاڵییه‌كان). له‌پاشان ئه‌نجوومه‌نی وه‌زاره‌تی خوێندنی باڵا دوای ئه‌نجامدانی دیراسه‌تێك سه‌باره‌ت به ئه‌م بابه‌ته له‌ئه‌نجامدا به فه‌رمی بڕیار درا به گۆڕینی ناوی كۆلێژی كشتوكاڵ بۆ (كۆلێژی زانسته ئه‌ندازییارییه كشتوكاڵییه‌كان) […]\nته‌مموز 1, 2019


هاونیشتمانییەکی خەڵکی مهاباد دەسبەسەر کرا – چاونیوز\nچاونیوز: لە درێژەی ڕەشبگیری دامەزراوە ئیتلاعاتییەکانی کۆماری ئیسلامی ئێران لاوێکی خەڵکی مهاباد دەسبەسەر کرا.\nبەپێی هەواڵێ چاونیوز، ڕۆژی پێنج شەممە ٢٥ی بەفرانباری ١٣٩٩، هاونیشتمانییەکی کورد بەناوی سۆران محەمەدی خەڵکی مهاباد دوای بانگ کردنی بۆ ئیدارەی ئیتلاعات دەسبەسەر و بۆ گرتنگەی ئەو ئیدارەیە لە ورمێ بەڕێکرا.\nهەتا ئێستا دیار نییە ئەو هاونیشتمانییە بە چ تۆمەتێک گیراوە.\nجێگای ئاماژەیە کە لە ماوەی ڕۆژانی ڕابردوودا لانیکەم ٢٨ کەس لە شارەکانی کوردستان لەلایەن هێزە ئیتلاعاتییەکانەوە دەسبەسەر کراون کە هەتا ئێستا چارەنووسیان ناڕوونە.\nسۆران، محەمەدی، مهاباد، گیران، چاونیوز\t2021-01-16\nتاگەکانی بابەتسۆران، محەمەدی، مهاباد، گیران، چاونیوز


مانگرتنی شۆفێرانی ئوتووبوس چەند شارێکی تری سویدی گرتەوە - Radio Sweden Kurdish - Radyoya Swêdê - ڕادیۆی سوید | Sveriges Radio\nمانگرتنی شۆفێرانی ئوتووبوس چەند شارێکی تری سویدی گرتەوە\nبڵاو کرایه‌وه måndag 24 juni 2013 kl 16.04\nFoto: Scanpix Montage: SR\nمانگرتنی شۆفیرانی ئوتوبووس چەند شارێکی ترلە سویدا تووشی گرفتی هاتووچۆ بوون دەکەن. بۆ نمونە لە شاری هالمستاد کە ٢٢٠ شۆفێر ئەمڕۆ دەستیان کرد بە مانگرتن. ئەمە ئەبێتە هۆکاری ئەوەی کە هەموو ئوتوبوسەکانی ناوخۆی ئەو شارە لە گاراژدا بووەستێنرێن.\nلە شاری یوێنشۆپینگ کارمەندانی بەشی خزمەتگوزاری و فیتەری کە زۆربەی ئەو کارمەندانە سەر بە سەندیکای کۆموناڵن کە ڕێکخراوەی تایبەتی شۆفێرئوتوبووسەکانە دەستیان کردووە بە مانگرتن. ئەگەر ئووتووبووسەکان لەلایەن کارمەندانی ئەو بەشەوە پاکنەکرێنەوە خزمەت نەکرێن ئەوا هەنگاو هەنگاو ئوتوبووسەکانی ئەو شارەش ئەوەستێت. شاری ئوێستەرشوند و شاری یاڤلەش هەمان شێوەی شاری یوێنشۆپینگە. لە شاری نۆرشوێپینگ هەموو هێڵەکانی قیتار spårvagn ئەوەستێندرێت. لە سترێنگنێس شۆفێری چەند هێڵیکی ئوتوبووس مان دەگرن و لە شاری ڤێسترۆس کارمەندانی بەشی خزمەتگوزار و فیتەری ئەوانیش ماندەگرن.\nلە ١٩ ئەم مانگەوە ١٠٠٠ شۆفێر لە ستۆکهۆڵم ، سوێدەرتێلیە و ئومیۆ مانیان گرتووە. لە دووێنێ شەویشەوە نزیکەی ٨٠٠ شۆفیری دیکە لەو ٦ شارەی دیکەش مانیان گرتووە . ئەگەر بێت ئەو دوولایەنە واتە سەندیکای کۆمۆناڵ Kommunal کە ڕێکخراوەی تایبەتی شۆفێرئوتوبووسەکانە و رێکخراوی خاوەنکارەکان Bussarbetsgiverna ڕێکنەکەون هەتاوەکو ٢٩ ئەم مانگە ئەوا مانگرتنی شۆفیرانی ئوتوبووس چاوەروان دەرکرێت بەرفراونتر ببێت و شارەکانی تری سووید بگرێتەوە


KJARجامعه زنان شرق کوردستانكێشه‌ی چین و بیرۆكراسی كۆمه‌ڵگا\n2 نیسان, 2020\n٩ــ كێشه‌ی چین و بیرۆكراسی كۆمه‌ڵگا\nئه‌وانه‌ی وه‌ك دوو مه‌رجی هه‌بوونی كۆمه‌ڵگا سه‌یری چین و بیرۆكراسی ده‌كه‌ن، له‌وانه‌یه سه‌باره‌ت به كێشه‌بوونی ئه‌م بابه‌ته سه‌ریان سوڕ بمێنێت. ئه‌وان له‌و بڕوایه‌دان كه: ده‌شێت چین و بیرۆكراسی رێگا له‌پێش كێشه بكه‌نه‌وه، به‌ڵام وه‌ك هه‌بوونێك خۆیان نابن به‌كێشه. به‌ڵام پێویسته ده‌ركی پێبكرێت كه ئەمانە بونیادێكن به‌لای كه‌مه‌وه هێنده‌ی شار به‌كێشه‌ن. هه‌روه‌ك شار، له‌وانه‌یه له‌قۆناخه یه‌كه‌مینه‌كانی شارستانیه‌تدا بیرۆكراسی و چین زۆر نەبوو‌بن به قورسایی و كێشه. له‌وانه‌یه له‌گه‌ڵ گه‌یشتن به رۆژگاری ئه‌مڕۆمان بونیاده به‌كێشه‌كانیان زیاتر ئاشكرا بووبێت. به‌ڵام دیسان وه‌ك هه‌بوونێك چین، گرێدراوی ئه‌ویش بیرۆكراسی، پێكهاته‌و هه‌بوونێكی به‌كێشه‌ن: هه‌بوونێكن كه‌له روانگەی سیاسه‌ت و ئه‌خلاقی كۆمه‌ڵگاوە پێویست نین. بۆ ماوه‌یه‌كی درێژخایه‌ن كۆمه‌ڵگا به‌رامبه‌ر به‌م دوو بونیاده به‌رخودانی كرد. هه‌ردووكیانیشی به ئاسانی په‌سه‌ند نه‌كرد. رووبه‌ڕووی به‌رخودانی توندبووه‌وه. مێژووش پڕ له داستانی ئه‌م به‌رخودانانه‌یه.\nهه‌روه‌ك له‌به‌شه‌كانی داهاتوودا به‌شێوه‌یه‌كی به‌رفراوان راوه‌سته‌ی له‌سه‌ر ده‌كه‌ین، له‌بواری جیاوازیه‌كانه‌وه ده‌شێت سروشتی كۆمه‌ڵایه‌تی كۆمه‌ڵگا شێوه‌و گۆڕانكاری مه‌زن به‌خۆیه‌وه ببینێت. ئه‌مانه گۆڕانكاریه‌كی ئاسایین و به‌گوێره‌ی رۆحی سروشتن. وه‌ك هه‌ندێك شانه كه له‌جۆری ئاژه‌ڵ و رووه‌كه‌كاندا گه‌شه‌یان نه‌كردووه، یان پێویستی به گه‌شه‌كردنیان نه‌بینراوه، به بڕوای من جگه له‌و چین و جیابوونه‌وه چینایه‌تیانه‌ی كه له سروشتی كۆمه‌ڵگای مرۆڤدا هه‌مه‌ڕه‌نگی و جیاوازیه‌كان واتادار ده‌كات، ئه‌و چین و توێژانه‌ی وه‌ك به‌شێكی سنووردار، كاتی و كارایه،وه‌ك ته‌نێكی نه‌خۆشی تا ناو شانه‌كانی كۆمه‌ڵگا بڵاو ده‌بنه‌وه، زێده‌ڕۆن، بێ رۆڵن (هیچ سوودێكیان نییه) و پێویست نین. په‌ره‌سه‌ندنی چینایه‌تی له‌جۆری کاهین، ئه‌رستۆكراسی و بۆرژوازی كه بۆماوه‌یه‌كی درێژ هەندێک سوودیان هه‌بوو ده‌شێت مایه‌ی تێگه‌یشتن بێت. به‌ڵام به پێزانینه‌وه ئه‌و هێزه هه‌ژمونگه‌راییه ئایدیۆلۆژی، سیاسی، ئابووری و سه‌ربازیه‌ی به درێژایی مێژووی شارستانیه‌ت خاوه‌ن كاره‌كته‌ری دائیمی، سه‌ركوتكار و چه‌وسێنه‌ری زیده‌ڕۆن، په‌سه‌ندكردنیان له‌بواری سیاسه‌ت و ئه‌خلاقی كۆمه‌ڵگاوه مه‌حاڵه. له‌م باره‌وه ناكۆكی له‌ناوبه‌رانه‌و دوژمنانه‌یه. چونكه به‌م دۆخه‌یانه‌وه چین و بیرۆكراسی به‌واتای نكوڵیكردن له‌سیاسه‌ت و ئه‌خلاقی كۆمه‌ڵگا دێت. ئه‌و مه‌رجه‌ی باسمكرد زۆر گرنگه. ده‌شێت چین و بیرۆكراسیه‌ك بەسیفەتی جیاوازی یان كۆمه‌ككردن به جیاوازی جێگای باس بێت. بۆ نموونه ئه‌و په‌رستگایه‌ی چینی کاهینی سۆمه‌ر ئافراندوویه‌تی ناشێت به ته‌واوی بێ رۆڵی ببینین. کاهینه‌كان بناخه‌یه‌كی سه‌ره‌كی زانست، به‌رهه‌مهێنانی به‌پیت، ئاواكردنی شار، ئایین، كاری ده‌ست و سیسته‌میان له‌م په‌رستگایه دانا. له ده‌ركه‌وتنی چه‌ندین کولتووردا کاهین رۆڵێكی هاوشێوه‌ی بینی. پیشاندانی پێزانینێكی مه‌رجدار به‌رامبه‌ر راهیبه‌كان به‌هۆی ئه‌م رۆڵه ئه‌رێنیانه‌یانه. به‌ڵام له دۆخێكدا کە ببن به‌چینێكی جێگیر(كاست)، بێ رۆڵ و گه‌وره‌بوونێكی له راده‌به‌ده‌ر به خۆیانه‌وه ببینن، به‌رده‌وام مه‌شروعیه‌تی چین و بیرۆكراسی له‌ژێر پرس و گفتوگۆدایه‌و پێویسته به‌لاوه‌بنرێن.\nخاڵی به‌مجۆره بۆ ئه‌رستۆكراسیش له‌جێگای خۆیدایه. ئه‌وانیش سه‌ركه‌وتنی به‌ڕێوه‌به‌رایه‌تی، كاركردنی به‌پیت و سیسته‌میان پێشكه‌ش به په‌ره‌سه‌ندنی كۆمه‌ڵگا كردووه، رۆڵ و كۆمه‌كیان له‌هونه‌رو زانستدا هه‌بووه. حاڵیبوون و پێزانین له‌م چوارچێوه‌یه‌دایه. به‌ڵام ئه‌و كاستبوون، سته‌مكاری، خانه‌دانێتیانه‌ی رێگایان له‌پێش كرده‌وه‌و ئه‌و پادشایه‌تیانه‌ی ئاوایانكرد، ته‌نانه‌ت خۆكردنیان به خوداوه‌ند گشتی نه‌خۆشییه‌و په‌سه‌ند ناكرێت. چونكه سیاسه‌ت و ئه‌خلاقی كۆمه‌ڵگا له‌گه‌ڵ ئه‌م گۆڕانكاریانه‌دا له‌ناو ناكۆكیه‌كی له‌ناوبه‌رو دوژمنانه‌دایه. تێپه‌ڕكردنیان له‌رێگای تێكۆشانه‌وه پێویستیه‌كی ئه‌خلاق و سیاسه‌تێكی راسته.\nئه‌وانه‌ی باسكران زیاتر بۆ بۆرژوازی له‌جێگای خۆیدایه، گه‌شه‌كردنی ئه‌م چینه‌و ئامێره(ده‌زگا) بیرۆكراسیه‌كانی له قۆناخه‌كانی شۆڕشدا كۆمه‌كی به په‌ره‌سه‌ندنی كۆمه‌ڵگا كردووه. به‌ده‌سته‌وه‌گرتنی ده‌ستپێشخه‌ری له بازرگانی و ئامرازه‌كانی هه‌ڵسوڕان (پاره‌و ده‌ستاوێز) و په‌ره‌پێدانی پیشه‌سازی، هه‌روه‌ها جاربه‌جار تاقیكردنه‌وه‌ی دیموكراسی و كۆمه‌كه سنوورداره‌كانیان بۆ زانست و هونه‌ر، ئه‌و لایه‌نه‌یانه كه جێگای پێزانینن. به‌ڵام بونیاده به‌رده‌وامه زێده‌ڕۆكه‌ی ئه‌م دووسه‌د ساڵه‌ی دوایی له تێکڕای قۆناخی شارستانیه‌تی چینایه‌تی زیاتر رێگای له‌پێش جیاوازی چینایه‌تی و بیرۆكراسی كرده‌وه، وه‌ك خانه‌كانی شێرپه‌نجه زیادی كردن، له ئاوابوونی سه‌رجه‌م چینه‌كانی سه‌روو زۆر زیاتره‌و مه‌ترسیدارتره. واته ئه‌و بیرۆكراسی و بۆرژوازییه‌ی له‌مێژووی چینایه‌تیدا پێگه‌ی ناوینیان داگیركردووه، له پارادایمی مندا رۆڵی شێرپه‌نجه ده‌بینن. سروشتی كۆمه‌ڵایه‌تی كۆمه‌ڵگا بۆ هه‌ڵگرتنی ئه‌م چه‌شنه چین و بیرۆكراسییه له‌بارو گونجاو نییه. به‌ڵام ئه‌گه‌ر بخوازن لێی بار بكه‌ن، ئه‌و كاته منیش ده‌ڵێم "فه‌رموو فاشیزم بۆ تۆ". به‌بڕوای من پێناسه‌یه‌كی دیكه‌ی فاشیزم به‌م جۆره‌یه: په‌رچه‌كرداری چینی ناوینه (كۆی بۆرژوازی و بیرۆكراسی) به‌رامبه‌ر سروشتی كۆمه‌ڵایه‌تی. بە بڕوای من فاشیزم كاستی چینی ناوینی سەر كۆمه‌ڵگایە کە کۆی بیرۆکراسی و بۆرژوازییە. ئه‌وه‌ی لێره‌دا سه‌لمێنراوه، كۆمه‌ڵگاو چینی ناوین به‌یه‌كه‌وه به‌ڕێوه ناچن. هه‌ندێك رۆشنبیر چینی ناوین وه‌ك بنكه‌ی چینایه‌تی رژێمی دیموكراسی و كۆمار پێشكه‌ش ده‌كه‌ن. یه‌كێك له پڕوپاگه‌نده به درۆو ده‌له‌سه‌كانی لیبڕالیزم ئه‌مه‌یانه. چونكه چینی ناوین چینێكه كه زۆرترین رۆڵی له‌نكوڵیكردنی دیموكراسی و كۆماردا بینیوه. رۆڵی چینه‌كانی دیكه له‌مه‌دا سنوورداره، هەروەها له فاشیزمیش بێ ئاگان. له‌میانه‌ی ئه‌م خەسڵەتەیەوە، چینی ناوین له‌گه‌ڵ ئاواكردنی زێده‌ڕۆییانه‌ی شار، هه‌مان رۆڵ ده‌بینن، ئه‌ویش گه‌وره‌بوونی شێرپه‌نجه‌ییه. چونكه په‌یوه‌ندیه‌كی توندی ئۆرگانی و بونیادی له‌نێوان هه‌ردووكیاندا هه‌یه. هه‌روه‌كو چۆن شار ئه‌م نه‌خۆشییه‌ی به‌هۆی چاوبرسێتی و گه‌وره‌بوونی چینی ناوین وه‌رگرتووه، ئه‌مجۆره شارانه‌ش به‌رده‌وام چینی ناوین گه‌وره دەکەن.\nله‌بواری زیهنیه‌ته‌وه چینی ناوین پۆزێتیڤیسته. واته بونیادێكه له گه‌وهه‌ری قووڵایی بێبه‌شه، رووكه‌شییه، له‌پێوانه‌كردنی دیارده‌كاندا ئه‌ولاتر نابینێت، ته‌نانه‌ت وه‌ك پێویستییه‌كی به‌رژه‌وه‌ندیه‌كانی ناخوازێت بیبینێت. سه‌ره‌ڕای ئه‌وه‌ی پۆزێتیڤیزمی له‌ژێر دەمامکی "زانستگه‌رایی" پێشكه‌شكردووه، به‌ڵام چینی هه‌ره بتپه‌رسته لە مێژوودا، له‌قۆناخی ئه‌م چینه‌دا زیادبوونی په‌یكه‌ر هه‌ره‌س ئاسا گه‌وره‌بووه. له‌ڕووخساردا عه‌لمانی و دونیاییه، به‌ڵام له‌گه‌وهه‌ردا ئایینی و خه‌یاڵپه‌رستێكی تونده. ئایینگه‌راییه‌كه‌ی ئێرە هزرو باوه‌ڕییه "دیارده‌گه‌را" كانێتی كه له ئاستی ده‌مارگیریدایه. وه‌ك ده‌زانین هه‌رگیز دیارده‌گه‌رایی پشتی بەهه‌مووێتی و یه‌كپارچه‌یی نەبەستووە.  ئەو چینەی به گوته عه‌لمانین و له‌گه‌وهه‌ریشدا دژی عه‌لمانیه‌تن به شێوه‌یه‌كی بێ‌شه‌رمانه ئه‌و پڕۆژه خه‌یاڵیانه (جۆرێك له پڕۆژه‌كانی ئاخیره‌ت) یه‌ك به‌دوای یه‌ك پێشكه‌ش به كۆمه‌ڵگا ده‌كات. ئه‌و چینه‌یه كه له ئاستی جیهانگیریدا پاوانه ئابووری، سیاسی، سه‌ربازی، ئایدیۆلۆژی و زانستیه‌كانی سه‌رمایه‌داری به‌ره‌و پێشه‌وه بردووه. هه‌ربۆیه چینێكه كه دژایه‌تیکردنی كۆمه‌ڵگای له‌لا زۆر به‌هێزه. له دوو رێگاوه دژایه‌تی كۆمه‌ڵگا ده‌كات، واته به‌شێوازی ژینۆسایدو قڕكردنی كۆمه‌ڵگا به‌ڕێوه‌ی ده‌بات. له‌ناوبردنی گه‌لێك یان جڤاتێك به‌هۆی ره‌چه‌ڵه‌ك، نه‌ژادو ئایینه‌كه‌یه‌وه، ته‌نیا له‌میانه‌ی كاره‌كته‌ری چینی بۆرژوازییه‌وه ئه‌نجامدراوه.\nله‌وه‌ش مه‌ترسیدارتر قڕكردنی كۆمه‌ڵگایه. له‌دوو رێگاوه قڕكردنی كۆمه‌ڵگا به‌ڕێوه ده‌بات: رێگای یه‌كه‌م، له‌رێگای ئایدیۆلۆژیای ده‌وڵه‌ت-نه‌ته‌وه‌و دامه‌زاراوه‌كانی ده‌سه‌ڵاته‌وه وه‌ك ملیتاریزم و شه‌ڕ خۆی به‌سه‌ر كۆمه‌ڵگادا ده‌سه‌پێنێت و بۆ ناو سه‌رجه‌م مه‌میله‌كانی ته‌شه‌نه ده‌كات و بڵاوده‌بێته‌وه. ئه‌مه‌ش شه‌ڕێكی سه‌رتاسه‌ری راگه‌یێنراوی هاوبەشی ده‌سه‌ڵات و ده‌وڵه‌تی یه‌كگرتووه دژی كۆمه‌ڵگا . له‌رێگای ئه‌زموونه‌كانیه‌وه بۆژروازی باش ده‌زانێت كه به‌شێوه‌یه‌كی دیكه ناتوانێت كۆمه‌ڵگا به‌ڕێوه‌ببات. دووه‌میان، مه‌یلی ئافراندنی كۆمه‌ڵگایه‌كی وه‌همی و خه‌یاڵییه له‌جێگای كۆمه‌ڵگای واقیعییه‌وه كه له‌میانه‌ی ته‌قینه‌وه‌ی شۆڕشی "میدیا و گه‌یاندن" له‌نیوه‌ی دووه‌می سه‌ده‌ی بیسته‌م ده‌ستی پێكرد. راستتر بڵێین شه‌ڕی بۆردوومانی میدیایی گه‌یاندنه. له رێگای ئه‌م شێوه‌یه‌ی دووه‌می شه‌ڕه‌وه به‌شێوه‌یه‌كی سه‌ركه‌وتووانه ئه‌م په‌نجا ساڵه‌ی دوایی کۆمەڵگاکان به‌ڕێوه‌براون. كاتێك كۆمه‌ڵگای خه‌یاڵی، ئیفتیرازی (شاشه‌یی) و چۆنیه‌كسازی (سیمیلاسیۆن) جێگای سروشتی كۆمه‌ڵایه‌تی گرته‌وه، یان به‌م جۆره مه‌زه‌نده‌كرا، ئه‌وا رۆڵی قڕكردنی كۆمه‌ڵگا ده‌بینێت.\nلایه‌نگری ئه‌وه‌م كه به‌شێوه‌یه‌كی جیاوازتر پۆلێنه‌كانی كۆیله، جووتیارو كاركه‌ر تاوتوێ بكه‌ین كه له‌مێژووی شارستانیه‌ت وه‌ك چینی چه‌وساوه‌و سه‌ركوتكراو پێشكه‌ش ده‌كرێن. رۆڵی سۆبژه‌یی و دیموكراسیخوازیی ئه‌م چینانه زۆر سنوورداره: چونكه به‌هه‌موو شتێكیانه‌وه له‌ناو پێكهاته‌و بونیادی زیهنی سه‌رداره‌كانیاندان. له‌دۆخی پاشكۆ یان به‌شێكی بێكه‌ڵكدان. له‌مێژوودا هیچ چینێكی سۆبژه نه‌بینراوه كه سه‌رداره‌كه‌ی خۆی رووخاندبێت. ئه‌م ره‌وشه راستیه‌كی گرنگ پیشانده‌دات. ته‌نانه‌ت ئه‌گه‌ر زوڵم لێكراو و چه‌وساوه‌ش بێت، ئه‌م چینانه وه‌ك لقێكی جه‌سته‌ی گشتی كۆمه‌ڵگان. چونكه لق چه‌نده بهه‌ژێت و ته‌نانه‌ت لێشبێته‌وه كاریگه‌ری له‌سه‌ر قه‌د نابێت یاخود ئه‌م كاریگه‌رییه سنووردار ده‌بێت. له‌به‌رئه‌م هۆكاره ناوبردنی كۆمه‌ڵگا به شێوه‌ی كۆمه‌ڵگای كۆیله – كۆیله‌دار، جووتیار، ئه‌رستۆكراسی، كاركه‌ر – بۆرژوازی بۆ دروستكردنی زاراوه‌ناسییه‌كی چه‌وت كراوه‌یه. له‌مباره‌یه‌وه زانستی كۆمه‌ڵایه‌تی ناچاره پێناسه‌و ناولێنانێكی نوێ بدۆزێته‌وه. هه‌روه‌كو چۆن دار به لقه‌كانییه‌وه پێناسه ناكرێت، ئه‌وا كۆمه‌ڵگاش به‌ناوی ئه‌و چینانه‌وه ناونابه‌ین كه له ناخیه‌وه ده‌رچوون. له‌مه‌ش جیاواز و گرنگتر، هه‌روه‌كو زۆرجار نموونەکەی له‌مێژووی ئه‌نارشیزم و سۆسیالیزمی بونیادنراویشدا بینراوه به‌سۆبژه‌كردنی چینه‌كانی كۆیله، جووتیار، كاركه‌رو ورده‌بۆرژوازی، پیاهه‌ڵدانیان و باركردنیان به رۆڵی شۆڕشگێڕی گرنگ، ئه‌نجامێكی سوود به‌خشی لێناكه‌وێته‌وه، له‌و بڕوایه‌دام كه هۆكاره‌كه‌شی بۆ ئه‌وه ده‌گه‌ڕێته‌وه كه به‌هه‌ڵه به‌های سۆبژه‌و رۆڵی شۆڕشگێڕی له‌م چینانه باركراوه. هه‌ڵوێستی راستیش ركابه‌رایه‌تیكردنی هه‌مووجۆره جیابوونه‌وه‌یه‌كی چینایه‌تییه. له‌وانه‌یه چینی كۆیله، جووتیارو كاركه‌ریش له‌سه‌ره‌تادا كاتێك له‌دۆخی كۆمه‌ڵگایه‌كی نیوه‌چڵدا بوون (زیاتر نیمچە-لادێیی و پیشه‌كاری ده‌ست) رۆڵی شۆڕشگێڕی و سۆبژێتی ئه‌رێنییان بینیبێت: ئه‌م رۆڵه‌ی بینیوه. به‌ڵام ئه‌ویش به‌و ڕاده‌یه‌ی هەمیشەیی (دائیمی) و گه‌وره بێت تێكده‌چێت، له‌گه‌ڵ چینه‌كانی سه‌روو سازش ده‌كات و رۆڵی خۆی له ده‌ستده‌دات.\nله‌وه‌ش گرنگتر، تێڕوانینێكی ئازادیخواز، یه‌كسانیخوازو دیموكراسیخواز جگه له‌واتای ئه‌و جیاوازیه‌ی له‌باره‌ی هه‌ردوو جیاوازی چینایه‌تیه‌وه باسمكرد، به ئه‌رێنی ته‌ماشای به سۆبژه‌كرنیان، باركردنیان به به‌های سیاسی و مۆڕاڵی ناكات. به‌ڵكو ناچاره له‌هه‌ردوو لایه‌نه‌وه جیابوونه‌وه‌ی چینایه‌تی پێچه‌وانه‌ی سروشتی كۆمه‌ڵگاو تەنانەت بە دژە-كۆمه‌ڵگای ببینێت و له‌به‌رامبه‌ریدا تێبكۆشێت. چونكه پێكهاتنی ئه‌م چینانەی ئاماژەمان پێکردن، هه‌ڵسه‌نگاندنیان وه‌ك به‌های كۆمه‌ڵایه‌تی واقیعی و ره‌وا، ناكات به‌پێویستیه‌ك. هه‌روه‌كو چۆن ته‌نه نه‌خۆشه‌كانی جه‌سته‌یه‌ك به به‌شێكی سروشتی جه‌سته دانانێین، ده‌توانین راڤه‌یه‌كی هاوشێوه سه‌باره‌ت به‌م دیارده كۆمه‌ڵایه‌تیانه‌ی به‌رامبه‌ریشمان بكه‌ین. چونكه ته‌واوی چینه چه‌وساوه‌و سه‌ركوتكراوه‌كان له‌میانه‌ی توندوتیژی ده‌وڵه‌ت-ده‌سه‌ڵات و ئایدیۆلۆژیا هه‌ژموونگه‌راكان ئافرێنراون. ئه‌و كۆیلایه‌تی، جووتیاری و كرێكاریه‌ی له‌سایه‌ی ئه‌م هه‌لومه‌رجانەدا ئاواكراون، ته‌نیا ده‌توانین مه‌حكوم و ریسوایان بكه‌ین. ئه‌گه‌ر بڵێین "بژی كۆیله، بژی جووتیارو كرێكاری شكۆمه‌ند"، به‌شێوه‌یه‌كی بابه‌تی واتای پیاهه‌ڵدان و ره‌واكردنی هێزه‌كانی ده‌سه‌ڵاتی هه‌ژموونگه‌رایی ده‌به‌خشێت. راڤه‌ی چینایه‌تی به‌م جۆره هۆكاری سه‌ره‌كی سه‌رنه‌كه‌وتنی چه‌ندین ره‌وت و قوتابخانه‌یه، ماركس و شوێنكه‌وتووه‌كانیشی له‌ناودا. له‌وانه‌یه ئه‌وه‌ی چینه‌كانی سه‌روو تا راده‌یه‌ك واتایان هه‌بێت، به‌ڵام ئه‌و چینانه‌ی له‌ناو ئاره‌ق و خوێندا دەخرێنە ناو کارەوە، له‌به‌رئه‌وه‌ی له رێگای توندوتیژی و رازیكردنی ئایدیۆلۆژییه‌وه ئاواكراون، راستترین هه‌ڵوێست ئه‌وه‌یه به‌رده‌وام مه‌حكوم بكرێن، پیایاندا هه‌ڵنه‌درێت و تێكۆشان له‌پێناو به‌لاوه‌نانیان بكرێت. هه‌روه‌كو چۆن له‌مێژووی تێكۆشانی كۆمه‌ڵایه‌تیدا نموونه‌ی زۆری له‌م چه‌شنه بینراوه، ئەو جۆرو شێوەیەی سه‌رباری ئه‌وه‌ی سۆبژه نین و ناتوانن رۆڵی شۆڕشگێڕی ببینن، بەڵام رۆڵی سۆبژێتی و شۆڕشگێڕێتیان لێ باركراوه له‌تێكشكان رزگاریان نه‌بووه. هۆكاری شكستیان، بۆ ئه‌وه ده‌گه‌ڕێته‌وه كه به‌راستی له‌كێشه‌كه تێنه‌گه‌یشتوون و رۆڵی چه‌وتیان به‌چینه‌كان به‌خشیوه. تێكۆشانه كۆمه‌ڵایه‌تیه‌كانی قۆناخی نوێی سه‌ده‌ی بیستویه‌كه‌م به‌و راده‌یه‌ی له‌م هه‌ڵه ریشه‌ییه بگه‌ڕێنه‌وه سه‌ركه‌وتوو ده‌بن.\nراسته كه ده‌ڵێن بۆرژوازی كێشه‌ی چینایه‌تی قورستر كردووه. به‌ده‌سه‌ڵاتدار (باڵاده‌ست) كردنی (به ده‌سه‌ڵاتداركردن، شه‌ڕكردنه له‌گه‌ڵ كۆمه‌ڵگا) به‌رژه‌وه‌ندیه‌كانی چین به‌سه‌ر كۆمه‌ڵگاوه‌و تا ده‌گاته وردترین مه‌میله‌كانیه‌وه‌و به‌فه‌رمیكردنی له رێگای ده‌وڵه‌ته‌وه، ده‌یسه‌لمێنێت كه له پێگه‌یشتووترین قۆناخی خۆیدا ده‌ژیت. زۆرجار ده‌بینرێت كه له‌ژێر ناوی "هاوبه‌شێتی سه‌رمایه" له‌سه‌روویانه‌وه كرێكاری سازشکار، چه‌ندین توێژی دیكه‌ی كۆمه‌ڵگا بۆخۆیان ده‌كه‌ن به ئامراز. ته‌نانه‌ت ده‌کرێ بگووترێت كۆمه‌ڵگای قووتداوه. به‌ڵام ئه‌م حه‌قیقه‌ته به‌زیادیشه‌وه راسته كه به‌كێشه‌ترین چینه، ته‌نانه‌ت چینێكه هه‌ره زێده كۆمه‌ڵگای خستۆته دۆخی پڕ به‌كێشه‌وه.\nچه‌نده راست بێت كه به‌درێژایی مێژوو بیرۆكراسی ئامرازی دامه‌زراوه‌ی كرده‌یی چینه باڵاده‌سته‌كان بووه، به‌ڵام به‌دڵنیاییه‌وه ده‌شێ بگووترێت له‌میانه‌ی شێوه‌گرتنی ئه‌م دووسه‌د ساڵه‌ی دوایی ده‌وڵه‌ت-نه‌ته‌وه تا رۆژی ئه‌مڕۆمان ئاست و ره‌هه‌ندی جیاوازتری به‌ده‌ستهێناوه، وه‌ك بڵێی رۆڵی چینێكی سه‌ربه‌خۆ ده‌بینێت، قورسایی خۆی له‌ناو ده‌وڵه‌ت و ده‌سه‌ڵاتدا زیادكردووه، ته‌نانه‌ت خۆی به‌خودی ده‌وڵه‌ت داده‌نێت. ئه‌مه‌ش راستیه‌كی دژوارو حاشاهه‌ڵنه‌گره كه بووه به‌هێزێك كۆمه‌ڵگا ده‌خاته ناو قه‌فه‌سی ئاسنینه‌وه، ده‌ستی خۆی بۆ ناو ته‌واوی بوارو گۆڕه‌پانه‌كانی كۆمه‌ڵگا (په‌روه‌رده، ته‌ندروستی، دادوه‌ری، گه‌یاندن، ئه‌خلاق، سیاسه‌ت، ژینگه، زانست، ئایین، هونه‌ر، ئابووری) درێژكردووه‌و ئه‌م رۆڵه‌ی خۆی پته‌وكردووه. له كۆمه‌ڵگای رۆژگاری ئه‌مڕۆماندا (مۆدێرنیته‌ی سه‌رمایه‌داری) ته‌نیا بیرۆكراسی ده‌وڵه‌ت گه‌وره‌نه‌كراوه: به‌ڵكو له‌سه‌ر رێگای ئه‌وو له‌ژێرناوی "خێزان له‌دۆخی كۆمپانیا ده‌ركه‌وتووه، با ببین به كۆمپانیایه‌ك كه به‌شێوه‌یه‌كی پرۆفشیۆناڵ به‌ڕێوه ده‌برێت" جیهانی پاوان به‌شێوه‌ی هه‌ره‌سی به‌فر بیرۆكراسی خۆی گه‌وره ده‌كات. گه‌وره‌بوونی زێده‌ڕۆییانه‌ی بیرۆكراسی گرێدراوی ئه‌م راستینه نوێیه‌ی كۆمپانیاكانه. ده‌توانرێت ئه‌مه‌ش به جۆرێك له جۆره‌كانی "ده‌وڵه‌تبوون"ی كۆمپانیاكان ناو ببرێت. له‌هه‌لومه‌رجێكدا كه ئیتر ده‌وڵه‌ت-نه‌ته‌وه كورت دێنێت و ئاواكردنی ده‌وڵه‌تی نوێ له‌رۆژه‌ڤدایه، به‌ده‌وڵه‌تبوونی كۆمپانیا خۆجێیی و جیهانگیریه‌كان وه‌ك مه‌یلێكی زاڵ به‌ره‌وپێشه‌وه ده‌چن.\nكێشه‌كانی كۆمه‌ڵگا كه سه‌رچاوه‌ی خۆیان له‌م دوو مه‌نگه‌نه وه‌رده‌گرن هه‌نووكه‌یین. وه‌ك بڵێی "ئێستای" هه‌موو مێژووه. به‌ڵكو ده‌توانین له‌وه‌ش زیاتر بڕۆین و بڵێین: ئه‌م دووانه‌یه وه‌ك هه‌شتپێ سروشتی كۆمه‌ڵگا (كۆمه‌ڵگای نه‌ریتی)ی خستۆته نێو له‌په‌كانیه‌وه، خنكاندوویه‌تی و تواندویه‌تیه‌وه. ئه‌و ئه‌نجامه‌ی لێره‌وه هه‌ڵده‌هێنجرێت: قۆناخێكی قه‌یراناوی و كائۆس له ئارادایه، دیموكراسیخوازی، یه‌كسانی و ئازادی كۆمه‌ڵگاش ته‌نیا له‌میانه‌ی سیسته‌مێكی خاوه‌ن بونیادی شارستانێتی (ژیار)ی دیموكراتی مسۆگه‌ر ده‌بێت، ئه‌مه‌ش پێویستی به‌تێكۆشانێك هه‌یه كه له‌رێگای زانستێكی راسته‌وه ئاواكرابێت.\n(لەبەرگیراو لە پەرتووکی سۆسیۆلۆژیای ئازادی عەبدوڵڵا ئۆجالان) ٥ــ كێشه‌ی ئیندوستریالیزمی كۆمه‌ڵگا شۆڕشی پیشه‌سازی كه هێنده‌ی شۆڕشی كشتوكاڵ بایه‌خداره، له‌سه‌ر بنه‌مای توانای كه‌ڵه‌كه‌بووی هه‌زاران ساڵه‌ی مێژوو له‌كۆتایی سه‌ده‌ی هه‌ژده‌هه‌م و سه‌ره‌تای…


سترانی ناخ ،ڕووباری خوێن ده‌شواته‌وه … هۆمه‌ر نۆریاوی | Denegkan\nHome ئەدەب سترانی ناخ ،ڕووباری خوێن ده‌شواته‌وه … هۆمه‌ر نۆریاوی\nPosted By: dengekanon: July 30, 2016 In: ئەدەبNo Comments\nئه‌وه‌ی ڕۆژێک له ڕۆژان یان به هه‌ڵکه‌وت تاقه یه‌ک گۆرانی(ته‌نێ گۆرانییه‌کی) “عه‌دنان که‌ریم”ی به‌رگوێ که‌وتبێت، ده‌زانێت ئه‌م هونه‌رمه‌نده تا چه‌نده شه‌یدای ستران و ئاوازی گه‌له‌که‌یه‌تی و سیحری له‌رزانه‌ی گۆرانییه‌کانی هه‌تا چه‌نده له‌سه‌ر دڵ و ناخی مرۆی کورد کاریگه‌رن.\n“عه‌دنان که‌ریم”، هونه‌رمه‌ندێکی تا سه‌ر ئێسقان کورده و به وریایی و وشیارییه‌کی ته‌واوه‌وه مامه‌ڵه له‌گه‌ڵ هونه‌ری میلله‌ته‌که‌ی ده‌کات و بووژێنه‌ره‌وه‌ی به‌شێکی فره‌ی سامانی ئاواز و مێلۆدی فۆلکلۆری گه‌له‌که‌یه‌تی و مامۆستایانه ده‌ست بۆ هه‌وا و شێعری گۆرانی یان به واتایه‌کی دی تێکستی شێعری ده‌بات. ڕاسته ڕۆژانێکه پارێکی وڵاته‌که‌ی “عه‌دنان”ی هونه‌رمه‌ند، خه‌مێکی بێده‌نگ دایگرتووه و هه‌ر دڵه و ئارام ئارام فرمێسکی ناخ هه‌ڵده‌وه‌رێنێت لێ، چریکه و نه‌غمه‌ی ڕۆح لاوێنی ئه‌م هونه‌رمه‌نده سوکنا به دڵه ماته‌مینه‌کان ده‌به‌خشێت و له ڕووبه‌ری هونه‌ری ئاواز و سترانی هه‌میشه ژینبه‌خشی گه‌له‌که‌یه‌وه ئۆقره بۆ ئه‌م جۆره گیانه حه‌زینانه ده‌گوێزێته‌وه. یه‌ک به یه‌کی گۆرانییه‌کانی ئه‌م هونه‌رمه‌نده به‌ڵگه‌ن له‌سه‌ر هزر و بیر و گیان و ناخی نه‌ته‌وه‌یی و شیاو نییه به بێ خوێندنه‌وه‌ی هونه‌رییانه‌ی ورد بۆ جیهانه بێگه‌رده هونه‌رییه‌که‌ی هونه‌رمه‌ند تاقه یه‌ک وشه‌یش به‌رانبه‌ر گه‌وره‌یی بێنینه زمان. عه‌دنان که‌ریم به هه‌موو ئازار و مه‌ینه‌تییه‌کانی میلله‌ته‌که‌ی ئاشنایه و بۆ یه‌ک به یه‌کی ساته مه‌ینه‌تباره‌کانی گه‌له‌که‌ی گۆرانی چڕیوه و فرمێسکی سترانی هه‌ڵوه‌راندووه.\nئه‌وه‌ی تۆسقاڵێک ئاشنا به شێوازی کۆنسێرتکردن له ئێستادا بێت، باش ده‌زانێت بۆ ئه‌م کاره پێویسته هه‌وڵ و خه‌باتێکی چه‌ندین هه‌یڤه ئه‌نجام بگرێت هه‌تا زه‌حمه‌ته‌که بچێته واری جێبه‌جێکرانه‌وه. چه‌ندین بنکه و سه‌نته‌ر و ده‌زگه و مه‌کۆ و که‌سایه‌تی گه‌ره‌ک(ده‌بێت) خۆ ماندوو بکه‌ن تا ئه‌رکه‌که سه‌رکه‌وتووانه جێبه‌جێ بکرێت. هه‌ر بۆیه پێویسته به ویژدانه‌وه له‌م پێوه‌ندییه‌دا بپه‌یڤین و بنووسین و ته‌مه‌نێک ڕاژه و خزمه‌تی هونه‌رمه‌ندێک به جارێ لێڵ نه‌که‌ین.\nمێژووی هونه‌ر لای ئه‌م هونه‌رمه‌نده پێمان ده‌ڵێت که هه‌میشه وێڵ و عه‌وداڵی دوای په‌پووله شێعرییه‌کان بووه و له که‌ناری ده‌ربه‌ندی په‌پوولاندا ستار ده‌گرێت و ئاوازی بن ناخی ئه‌م گیانله‌به‌ره دڵنه‌خشینه بۆ قووڵایی دڵان ده‌گوێزێته‌وه؛ هه‌ر بۆیه سۆزی ژێی ئه‌م ناخه ئه‌وه‌نده له‌سه‌ر گیان کاریگه‌ره. له یه‌که‌م ساته‌کانی ئاوێته‌بوونی ئه‌م ڕۆحه شه‌یدایه‌وه به گوڵجاڕی هونه‌ر، هه‌میشه به پارێزه‌وه ده‌ستی بۆ په‌پووله شێعرییه‌کان بردووه و تا ئێستایشی له‌گه‌ڵ بێت له‌و چوارچێوه زێڕینه نه‌ترازاوه. ئه‌م ده‌نگ و سیما هونه‌رییه هه‌میشه شنه‌ی نیشتمان له ناخیدایه و ده‌یه‌وێت له کوێی کوردستان بێت، فێنکایی بۆ دڵ و گیانی مرۆی کورد بگوێزێته‌وه. ئه‌رچی لای “بابه‌گوڕگوڕ”ه‌وه دێت لێ، هه‌موو ئاواز و هه‌وا ڕه‌سه‌ن و نیشتمانییه‌کانی له هه‌گبه‌دایه و له هه‌ر گه‌شتێکدا چه‌ند چڵێک له داری هونه‌ری گه‌ل ده‌کاته‌وه و به‌دیاری پێشکه‌ش به دڵستانه‌که‌ی هونه‌ری میلله‌ته‌که‌ی ده‌کات. ڕاسته به وتنه‌وه‌ی سترانی هونه‌رمه‌نده ڕاستینه‌کانی گه‌له‌که‌ی و لاساییکردنه‌وه، پێی به خه‌رمانی سترانی ڕه‌سه‌نی کوردی ده‌کرێته‌وه لێ، تا هه‌نووکه‌یشی له‌گه‌ڵ بێت، گه‌ر گۆرانی هه‌ر هونه‌رمه‌ندێک بچڕێت، ئه‌وه‌نده‌ی دی نازی پێ ده‌به‌خشێت و پتر ده‌یگوێزێته‌وه بۆ سه‌ر دڵان. وته‌کانی “عه‌بدولقادر عه‌لی مه‌ردان” کوڕی گه‌وره هونه‌رمه‌ندی کوردی “عه‌لی مه‌ردان”ی نه‌مر ڕه‌نگه باشترین به‌ڵگه و شایه‌ت بۆ سه‌لماندنی هه‌مان ڕاستی بن که له که‌ناڵی “کوردستان 24″ه‌وه له ساڵمه‌رگی باوکیدا ئه‌م په‌یڤه‌ی به زماندا هێنا و باسی هونه‌ره به‌رزه‌که‌ی لای عه‌دنان که‌ریم کرد . ئه‌م هونه‌رمه‌نده زۆر زوو دووی ڕێبازی هونه‌ریی خۆی ده‌که‌وێت و بۆ خۆی ده‌بێته خودانی ستایل و شێوازێکی تایبه‌ت. ئاشقانی ده‌نگه‌که‌ی شایه‌تی ئه‌وه ده‌ده‌ن تا چه‌نده به ناخی هونه‌ردا ڕۆ چووه؛ هه‌ر بۆیه سۆزی نێو دڵه‌که‌ی ئه‌وه‌ند له‌سه‌ر گیان ده‌نیشێت. بۆ پتر له 35 ساڵ ده‌چێت مه‌عنه‌وییه‌تی گۆرانیی کوردی بۆ ناخی مرۆی کورد ده‌گوێزێته‌وه. ئه‌و ده‌مه‌ی له‌سه‌ر ته‌خته‌ی شانۆ به گۆرانی “ده‌سماڵێ” که لێوانلێو له ئاوازی فۆلکلۆری زه‌نگینی کوردییه پێی به دونیای سترانی کوردی کرایه‌وه، چاک ده‌یزانی سامانی مۆسیقای میلله‌ته‌که‌ی چه‌نده زه‌نگینه و پێویسته به‌رگی سه‌رده‌مییانه‌ی به‌وه‌ردا بکرێت. هونه‌رمه‌ندێک ئه‌م چه‌شنه تایبه‌تمه‌ندییانه‌ی له ناخدا بێت، کوا ده‌توانین بۆ یه‌ک ساته‌وه‌ختیش به‌رانبه‌ر خۆی و هونه‌ره‌که‌ی دڕدۆنگ و به‌گومان بین! ڕاستبێژیی و خه‌بات له پێناو هونه‌ردا،شاره‌زابوون له‌سه‌ر موزیک(ژه‌نیاری عوود)،وشیاریی له هه‌ڵبژاردنی تێکست بۆ گۆرانی(مامه‌ڵه‌کردنی ژیرانه له‌گه‌ڵ شێعری فۆلکلۆر،کلاسیک و هاوچه‌رخی کوردی)،شاره‌زایه‌تی له‌سه‌ر مه‌قامی کوردی،ئاستی واڵای ڕۆشنبیری،فره‌ڕه‌نگیی له به‌رهه‌مه‌کانیدا، که ئه‌م خه‌سڵه‌ته به‌رز و واڵایانه له هونه‌رمه‌ندێکدا گلێر بێته‌وه، ئیدی کوا که‌س ئه‌و حه‌قه‌ی هه‌یه گومان له هه‌ڵوێستی واڵای نه‌ته‌وه‌یی بکات!\n“مه‌زهه‌ر خالقی” گه‌وره سترانبێژ و هونه‌رمه‌ندی کورد سه‌باره‌ت به هونه‌ره واڵاکه‌ی ده‌ڵێت: ” تا هونه‌رمه‌ند عه‌دنان که‌ریم هه‌بێت، گوناهه بڵێین هونه‌ری کوردی له قه‌یراندایه”. که ئه‌مه په‌یڤی سه‌رزاری مه‌زهه‌ر خالقی به‌رانبه‌ر گیانه هونه‌رییه‌که‌ی ئه‌م هونه‌رمه‌نده بێت، ئیتر کوا ڕه‌وایه به له‌ونێکی دی و چه‌شنێکی تر زمان له هه‌مبه‌ر ئه‌م هونه‌رمه‌نده ڕاستینه‌دا بکرێته‌وه!\nهه‌ر سه‌باره‌ت به هونه‌ره واڵاکه‌ی ئه‌م هونه‌رمه‌نده ، ژه‌نه‌راڵی پایز ،”محه‌ممه‌د عومه‌ر عوسمان” ده‌ڵێت: ” عه‌دنان که‌ریم جێگه‌ی به‌رچاو و کاریگه‌ری هه‌یه له گۆرانیی کوردی”.\nئه‌وه‌ی ڕوو له کۆنسێرته‌که‌ی عه‌دنان که‌ریم ده‌کات، له هه‌وای پاقژی سترانی کوردی هه‌ڵده‌مژێت. ئه‌وانه‌ی به‌ده‌م له‌رزانه‌ی ئاواز و گۆرانی کوردییه‌وه هه‌ڵده‌په‌ڕن، هه‌ڵگری دڵ و ناخێکی کوردانه‌ن و به دووری ده‌بینم که‌سێک که ئه‌وینداری مۆسیقای ڕه‌سه‌نی کوردی نه‌بێت، ڕوو له کۆنسێرته‌که‌ی ئه‌م هونه‌رمه‌نده بکات. ئه‌مانه هه‌موو شایه‌تی بۆ گه‌وره‌بوونی ئه‌م هونه‌رمه‌نده کورده ده‌ده‌ن و ده هێنده‌ی دی ژماری ئاشقانی موزیک و گۆرانی کوردی زێتر ده‌کات. هه‌ر لێره‌شه‌وه ڕێبوارانی مۆسیقای کوردی سات له‌دوای سات فره‌تر و زێتر ده‌بن. ئه‌وه‌ی ئه‌م هه‌موو ئه‌رکه نیشتمانییه ڕاده‌په‌ڕێنێت، ڕۆڵه‌ی تا سه‌ر ئێسقان شه‌یدای ئاو و خاک و دار و به‌ردی نیشتمانه‌که‌یه‌تی و گشت ته‌م و گومانه‌کان ده‌ڕه‌وێنێته‌وه.\nهێشتا سترانی “شه‌وی تاریک و بێده‌نگی”ئه‌م سترانبێژه ئه‌وین به ناخ ده‌به‌خشێت. جاری وایه ده‌مانباته‌وه بۆ زیکره‌که‌ی لای مه‌حوی، بڕێکجار خه‌یاڵی وه‌فایی دێنیته ژووری دڵه‌وه، جاری وایشه له بن نسێی ئاسمانه ساماڵه‌که‌ی دڵی ڕه‌فیق سابیر، محه‌ممه‌د عومه‌ر عوسمان،ساڵح بێچار و … سۆزی ستران بۆ دڵ ده‌گوێزیته‌وه. ناسکیی و جوانیی ڕۆحه شێعرییه‌که‌ی سه‌یدیی هه‌ورامی، نالی،مه‌وله‌وی، سالم، کوردی، ئه‌حمه‌د موختار به‌گی جاف،وه‌لی دێوانه، بێخود، شێخ نووریی شێخ ساڵح،گۆران،کاکه‌ی فه‌لاح، حه‌سیب قه‌ره‌داغی،هێمن،عه‌بدوڵڵا په‌شێو، به‌ختیار عه‌لی، هیوا قادر، ئیسماعیل خورماڵی، مارف عومه‌ر گوڵ، نه‌جم هۆگر و… به دڵی هه‌رده‌م شه‌یدای گۆرانی مرۆی کورد ئاشنا و شاره‌زا ده‌کات.\nشیاوی وتنه هونه‌رمه‌ندی هه‌ره ناسراو و ڕۆح په‌پووله‌یی “عه‌دنان که‌ریم”ساڵی 1963(خاکه‌لێوه‌ی 1342ی هه‌تاوی) له که‌رکووک له‌دایک ده‌بێت. له بنچینه‌دا خه‌ڵکی دێی “ژاژڵه”ی سه‌ر به ناوچه‌ی “شارباژێڕ”ه. بۆ خۆی سه‌باره‌ت به شوێنی له‌دایکبوونی ده‌ڵێت: ” خه‌ڵکی ناوچه‌ی شارباژێڕم له پارێزگای سلێمانی، کاتێک باوکم هاتۆته شاری سلێمانی و خێزانی پێک هێناوه، دواتر چووه‌ته شاری که‌رکووک و بۆ ماوه‌یه‌ک له کۆمپانیای نه‌وت بووه‌ته پۆلیس، من له‌و کاته‌دا و ساڵی 1963 (1341ی هه‌تاوی)له ته‌په‌ی “مه‌لا عه‌بدوڵڵا” له‌دایک بووم که ئه‌وه‌ش سه‌ره‌تایه‌ک بوو بۆ ژیانم”. عه‌دنان که‌ریم ژیانی مناڵیی و سه‌ره‌تای ژیانی هونه‌ری له شاری “سلێمانی” وه‌پشت سه‌ر ده‌نێت و له‌وێنده‌رێ گه‌شه ده‌کات و پێده‌گات . ساڵی 1985 (1364ی هه‌تاوی)به‌شی نیگارکێشان له په‌یمانگه‌ی هونه‌ره جوانه‌کانی سلێمانی کۆتایی پێ دێنێت. له ساڵی 1991(1370)ه‌وه کوردستان به‌جێ دێڵێت و ڕوو له وڵاتی سوێد و شاری ئۆپسالا ده‌نێت. عه‌دنان كه‌ریم له غوربه‌تدا پتر به ناخی خۆیدا شۆڕ ده‌بێته‌وه و ده‌ست ده‌داته کاری هونه‌ری و گه‌لێک ئه‌زموونی گرانبایی ده‌ست ده‌خات. وه‌ک ئاماژه‌ی پێدرا ساڵی 1979 (1358ی هه‌تاوی)به گۆرانی “ده‌سماڵێ” له‌گه‌ڵ تیپی مۆسیقای سلێمانی پێی به دونیای هونه‌ر ده‌کرێته‌وه. ساڵی 1980 (1359ی هه‌تاوی)گۆرانی “کازیوه” له‌گه‌ڵ هه‌مان تیپ تۆمار ده‌کات که گۆرانییه‌که بۆ به‌رهه‌مێکی شانۆیی ده‌بێت به نێوی “زه‌لکاو”. ئه‌مه سه‌ره‌تایه‌ک ده‌بێت بۆ ناسینه‌وه‌ی ده‌نگی خۆی و هه‌ڵبژاردنی ڕه‌وتی هونه‌ری. ساڵی 1983 (1362ی هه‌تاوی)گۆرانی “شه‌وی تاریک و بێده‌نگی” له ئاماده‌کردنی مامۆستا “ئه‌نوه‌ر قه‌ره‌داغی” تۆمار ده‌کات که هێشتاکه یه‌ک له گۆرانییه هه‌ره له‌به‌ردڵانه‌کانه و چه‌ندین سترانبێژی دیی وه‌ک “تایه‌ر خه‌لیلی” چڕیویانه. هه‌مان ساڵ په‌یوه‌ندی به تیپی مۆسیقای “نه‌ورۆز”ه‌وه ده‌کات. ساڵی 1984 (1363ی هه‌تاوی)به هاوکاری تیپی مۆسیقای پیره‌مێرد که هونه‌رمه‌ند “سه‌لاح ڕه‌ئووف” سه‌رپه‌رشتی ده‌کات، بۆ زنجیره دراماکانی ژاڵه و گوڵاڵه چه‌ند گۆرانی تۆمار ده‌کات. ساڵی 1989(1368ی هه‌تاوی) له‌گه‌ڵ چه‌ند هونه‌رمه‌ندێک تیپی مۆسیقای “کۆمه‌ڵه‌ی هونه‌ره جوانه‌کان” داده‌مه‌زرێنن. ساڵی 1991 (1370)له‌گه‌ڵ کۆڕه‌وکه‌ی باشوور، ڕوو له ڕۆژهه‌ڵات و شاری مه‌هاباد ده‌کات و له‌وێنده‌رێ چه‌ندین به‌رهه‌م بۆ هونه‌رمه‌ندانی وه‌ک ماملێ، حه‌مه‌ی دانیش، ئه‌حمه‌د ئیسلامی تۆمار ده‌کات. ساڵی 1992(1371ی هه‌تاوی) له سوێد کاسێتی “بیرتان ده‌که‌م”، پێشکه‌ش به نیشتمان ده‌کات که به‌رهه‌مه‌که له شاری “لیل”ی وڵاتی فه‌ره‌نسا تۆمار ده‌کرێت. له نێوان ساڵانی 1994-1995دا له‌سه‌ر ته‌کنیکی تۆمارکردنی ده‌نگ و مۆسیقا مژول و خه‌ریکی خوێندن ده‌بێت. ساڵی 1995 (1374ی هه‌تاوی)به‌رهه‌می “ڕاز” به کاسێت بڵاو ده‌کاته‌وه. ساڵی 1996 یه‌که‌م به‌رهه‌می له‌سه‌ر سێدی به ناوی “شه‌وی یه‌ڵدا” بڵاو ده‌کاته‌وه. ساڵی 1999 (1378ی هه‌تاوی)به‌رهه‌می “ئه‌ڕۆی ئۆغر” بڵاو ده‌کاته‌وه.دواتر چه‌ندین کۆنسێرت له سوێد به‌ڕێوه ده‌بات. ساڵی 2002 (1381ی هه‌تاوی)سێدی “شنه‌ی با” بڵاو ده‌کاته‌وه. 2004(1383ی هه‌تاوی) له له‌نده‌ن کۆنسێرت به‌ڕێوه ده‌بات. 2005 له سنه کۆنسێرت به‌ڕێوه ده‌بات. هه‌مان ساڵ “تاڤگه‌یه‌ک له عیشق” بڵاو ده‌کاته‌وه. دواتر له چه‌ندین فێستیڤاڵ به‌شدار ده‌بێت. ساڵی 2006 (1385ی هه‌تاوی)به هاوکاری گرووپی کامکاران سێدی “ئه‌مشه‌و” بڵاو ده‌کاته‌وه. له زۆربه‌ی وڵاتانی دونیا کۆنسێرت به‌ڕێوه ده‌بات. ساڵی 2010 (1389ی هه‌تاوی)به هاوکاری گرووپی کامکاران به‌رهه‌می “وه‌فایی” بڵاو ده‌کاته‌وه. 2011 له‌گه‌ڵ سه‌با کامکار و گرووپی کامکاران “خاتوون” ڕه‌وانه‌ی بازاڕی هونه‌ر ده‌کات. 2012 (1391ی هه‌تاوی)”باده‌ی گوڵڕه‌نگ” و پاشان “باده‌ی گوڕه‌نگ”ی 1 و 2 بڵاو ده‌کاته‌وه که هه‌ڵگری هه‌ڵبژارده‌ی مه‌قامی کوردییه. ساڵی 2013 (1392ی هه‌تاوی)”گوڵی نازدار” به خه‌رمانه‌ی گۆرانیی کوردی ده‌به‌خشێت. بۆ وتن ده‌شێت به‌رهه‌می “باده‌ی گوڵڕه‌نگی 1” و “باده‌ی گوڵڕه‌نگی 2” ساڵی 2015 ده‌که‌ونه نێو بازاڕی هونه‌ره‌وه. دواتر به‌رهه‌می “هێمن” پێشکه‌ش به ئاشقانی هونه‌ری ڕه‌سه‌نی کوردی ده‌کات. له ساڵی 2000ه‌وه (1379ی هه‌تاوی)ده‌ست به كۆنسێرتکردن ده‌کات و له وڵاتانی ئه‌ورووپا و ئه‌مریكا و كه‌نه‌دا و ئه‌فریقیا كۆنسێرت ده‌گێڕێت و له‌گه‌ڵ گرووپه جیاوازه‌كاندا زیاتر له 40 كۆنسێرت ساز ده‌کات. ساڵی 2006 ده‌گه‌ڕێته‌وه كوردستان و له‌گه‌ڵ گرووپی ئۆركێسترای به‌غدا و گرووپی ئۆركێسترای ژێداری كوردستان كۆنسێرتێک بۆ چامه‌كه‌ی نالی ئه‌نجام ده‌دات. له ساڵه‌كانی 2006 و 2007 و 2008 له‌گه‌ڵ گرووپی كامكاران چه‌ندین كۆنسێرت له شاره‌كانی سلێمانی و هه‌ولێر و دهۆك به‌ڕێوه ده‌بات. ساڵی 2008 (1385ی هه‌تاوی)بۆ ماوه‌ی سێ ڕۆژ سێ كۆنسێرت له شاری تاران ئه‌نجام ده‌دات که، ده‌بنه ئه‌زموون بۆ ژیانی ئه‌م هونه‌رمه‌نده.\nعه‌دنان که‌ریم بۆ ڕۆژانێک ده‌چێت  به گه‌شتێکی هونه‌ری له ڕۆژهه‌ڵاتی نیشتمانه و له شاره‌کانی سه‌قز، کرماشان، سنه و مه‌ریوان هاوڕێی گرووپی “مه‌حوی” چه‌ندین کۆنسێرتی ڕه‌نگاڵه‌یی به‌ڕێوه برد . سپۆنسه‌ری ئه‌م گه‌شته هونه‌رییه ،بنکه‌ی فه‌رهه‌نگیی هونه‌ریی “توره‌نج” له شاری سنه بوو. سیروان سدیقی،به‌ڕێوه‌به‌ری کۆنسێرته‌که ، سۆما ڕۆسته‌می ئاماده‌کار و ده‌رهێنه‌ر و سه‌رپه‌رشتیاری گرووپه‌که‌ش “ڕێبین سالار” بوون. گه‌شته هونه‌رییه‌که‌ی عه‌دنان که‌ریم و گرووپی مه‌حوی ڕۆژی 25ی پووشپه‌ڕ ڕووی له سه‌قز،28ی پووشپه‌ڕ کرماشان، 30،29 و 31ی پووشپه‌ڕ  سنه و 2ی گه‌لاوێژیش مه‌ریوان بوو و بۆ شه‌یدایانی مۆسیقای ڕه‌سه‌نی کوردی کۆنسێرتی گێڕا. کۆنسێرته‌کانی ئه‌م گرووپه به‌ره‌و ڕووی پێشوازییه‌کی به‌رفره‌ی ئاشقانی ئاواز و گۆرانیی ڕه‌سه‌نی کوردی بووه‌وه. من وه‌ک به‌شدار و ئاماده‌بوویه‌ک بۆ شه‌وی سێیه‌می کۆنسێرته‌که‌ی ئه‌م گرووپه له شاری سنه ئه‌وه‌م به ڕوونی به‌رچاو که‌وت که چلۆن جه‌ماوه‌ری شه‌یدای گۆرانیی کوردی له شوێنێکی کراوه‌دا و به که‌ره‌سته‌یه‌کی گه‌لێک ئاساییه‌وه هه‌ر وه‌ک بڵێی له هۆڵێکی شازی کۆنسێرتکردندا بن، به گوێی دڵ تا دواساتی کۆڕه هونه‌رییه‌که، ناخیان به مۆسیقای ڕه‌سه‌نی سپارد بوو. شیاوی ئاماژه‌پێدانه که گرووپی مۆسیقای مه‌حوی ساڵی 2011 (1389ی هه‌تاوی)له لایه‌ن چه‌ند هونه‌رمه‌ندێکی موزیکزانی کورده‌وه له شاری سلێمانی دامه‌زراوه. ئامانجی ئه‌م گرووپه مۆسیقاییه خزمه‌تکردن به موزیکی ڕه‌سه‌نی کوردی و پێشکه‌شکردنی مۆسیقای کوردی له‌سه‌ر بنه‌مای زانستییه. هه‌روه‌ها پاراستنی ڕه‌سه‌نایه‌تی موزیک و کولتووری کوردستان له بواری فۆلکلۆر و زانستیدا یه‌کێکی دی له ئامانجه هه‌ره گرینگه‌کانی ئه‌م گرووپه دێته ئه‌ژمار.\n3ی گه‌لاوێژی 2716(1395ی هه‌تاوی)\nژێده‌ر و سه‌رچاوه‌کان:\n1 – له “ده‌سماڵێ”وه بۆ “وه‌فایی”، ئاراس عومه‌ر، 2010، کوردستانی نوێ\n2 – سۆزێک بۆ هونه‌ری ده‌نگ و ئاوازی عه‌دنان که‌ریم، ئاراس وه‌لی\n3 – عه‌دنان که‌ریم، وه‌ک سه‌روه‌تێکی نه‌ته‌وه‌یی،وشیار ئه‌حمه‌د ئه‌سوه‌د، کوردستان نێت، 2010\n4 – عه‌دنان که‌ریم و نغرۆبوون له نێو ڕه‌سه‌نایه‌تی دا، سالار جاف، گۆڤاری سڤیل،ساڵی دووه‌م، ژماره 55، 2010\n5 – هونه‌رمه‌ند عه‌دنان که‌ریم و ڕه‌سه‌نایه‌تیی گۆرانیی کوردیمان، وریا ئه‌حمه‌د، ساڵی 2009\n6 – کوردستان 24، به‌رنامه‌ی “باسی ڕۆژ “، عه‌بدولقادر عه‌لی مه‌ردان، 3ی گه‌لاوێژی 2716(24ی جۆلای 2016)\n7 – ماڵپه‌ڕی هونه‌رمه‌ند عه‌دنان که‌ریم www.adnankarim.com


کۆڵبەرێکی کورد بە هۆی بەفر و کڕێووە لە سنووری چاڵدێڕان گیانی لە دەست دا\n20:00 - 11 رەشەمه 2718\nئاژانسی کوردپا: سێ کۆڵبەری کورد خەڵکی شاری چاڵدێران لە سنووری ئەو شارە تووشی سەرما و کڕێووە بوون.\nبەپێی ڕاپۆرتی گەیشتوو بە ئاژانسی هەواڵدەریی کوردپا، لە ماوەی ڕۆژانی ڕابردوودا، کۆڵبەرێکی کورد بە ناوی \_"فەرهاد نەقشی\_" تەمەن ٢١ ساڵ خەڵکی گوندی \_"عیسا گولێک\_" سەر بە شاری چاڵدێران بە هۆی سەرما و کڕێووە، گیانی لە دەست دا.\nئەدمینی کاناڵی \_"وحدت چالدران\_" لە کاناڵی تێلگرام وێرای پشتڕاست کردنەوەی ئەم هەواڵە بە هەواڵنێری کوردپا ڕایگەیاند: تەرمی ئەو کۆڵبەر، ڕۆژی هەینی ١٠ی ڕەشەممە، لە لایەن ئەندامانی مانگی سوور و دانیشتوانی ئەو ناوچەیە، لە ژێر بەفر دا دۆزرایەوە و بۆ نەخۆشخانەی بەهشتی شاری چاڵدێران گوازرایەوە.\nناوبراو هەروەها دەڵێت: لەو ڕووداوە، دوو کۆڵبەری دیکە تووشی سەرمابردووی بوون و هەتا ئێستا شوناسی ئەو دوو کۆڵبەری دیکە بۆ ئەوان ڕوون نەبووەتەوە.\nبە وتەی ئەدمینی ئەو کاناڵە، ئەو دوو کۆڵبەرە بریندار بووە، بۆ چارەسەری پزیشکی ڕەوانەی نەخۆشخانەی شاری ورمێ کراون و بارودۆخی گشتیی یەکێک لەو دوو کۆڵبەرە نالەبار ڕاگەیاندراوە و ئەگەری قڕتاندنی لاقی لە ئارا دایە.\nلەو پەیوەندییەدا،ڕۆژی چوارشەممە ٢١ی سەرماوەز کۆڵبەرێکی کورد بە ناوی \_"جەواد گوڵابی\_" تەمەن ٣٥ ساڵ خەڵکی گوندی \_"مەلوونە\_" سەر به ناوچەی سۆمای برادۆست بە هۆی هاتنی ڕنوو گیانی لە دەست داوە.\nڕۆژی دووشەممە ٨ی ڕێبەندان \_"سامان ساڵحی\_" تەمەن ٢٤ ساڵ خەڵکی گەڕەکی \_"قەوەخ\_"ـی سەقز و \_"محەممەد کەریمی\_" خەڵكی گوندی \_"شوێ\_" سەر بە شاری بانه لە چیاکانی دەورووبەری گوندی \_"بروێشکانی\_" سەر بە بەخشی \_"نەنۆر\_" بە هۆی سەرما گیانیان لە دەست دا.


بەهۆی پڕوپاگەندە بۆ تیرۆر تویتەر 160 هەزار هەژمار دەسڕێتەوە\n:: PM:08:37:11/05/2019 \nناوەندی میدیای ئەلكترۆنی رای گەیاند كە كۆمپانیای تویتەر 160 هەزار هەژماری سڕیوەتەوە بەهۆی ئەوەی پڕوپاگەندەیان بۆ تیرۆر كردووە. كۆمپانیایەكە دەڵێ، دوای شیكردنەوەی ناوەڕۆكی تویتەكان دەركەوتووە ئەو كەسانە پڕوپاگەندە بۆ تیرۆر دەكەن.\nئەمڕۆ شەموو 11ی ئایار، ناوەندی میدیای ئەلكترۆنی سەر بە كۆمیانپای تویتەر رای گەیاند كە كۆمپانیایەكە 160 هەژماری لە تۆڕی كۆمەڵایەتی تویتەر سڕیوەتەوە بە بیانووی ئەوەی پڕوپاگەندەیان بۆ تیرۆر كردووە.\nلە بەیاننامەیەكدا بۆ رای گشتی، كۆمپانیایەكە سڕینەوەی 160 هەژمارەكە دووپات دەكاتەوە و دەڵێ، بە سڕینەوەی ئەو 160 هەزار هەژمارە بەگوێرەی راپۆرتەكانی شەفافیەت رێژەی پڕوپاگەندە بۆ تیرۆر بە رێژەی 19% كەمتر بووەتەوە بە بەراورد بە راپۆرتەكانی پێشتر.\nتویتەر روونی دەكاتەوە كە دەزگای تایبەتی ئاشكرا كردنی خودكاری هەیە بۆ ناوەڕۆكی ئەو زانیارییانەی بەكارهێنەرانی لە كاتی تویتەكاندا بەكاری دەهێنن، ئەو دەزگایە ئاشكرای دەكات كە ئەو كەسە لە تویتەكانیدا پڕوپاگەندەی بۆ تیرۆر كردووە یان نا.\nجێی باسە تویتەر پێشتریش ئەو ڤیدیۆیانەی هەموو سڕیەوە پێوەست بە هێرشەكەی كرایە سەر مزگەوتەكەی نیوزیلەندا، هاوكات رێگریشی كرد لە بڵاوكردنەوەی ڤیدیۆكانی تێیدا هێرش كرایە سەر كەنیسە و هوتێلەكانی سریلانكا.


عه‌ره‌ب له‌گه‌ڵ ئیسرائیلدا رێده‌كه‌وێت به‌حرێنیش په‌یوه‌ندییه‌كانی له‌گه‌ڵ ته‌لئه‌بیب ئاسایی ده‌كاته‌وه – Knwe.org\nسەرەکی » راپۆرت » عه‌ره‌ب له‌گه‌ڵ ئیسرائیلدا رێده‌كه‌وێت به‌حرێنیش په‌یوه‌ندییه‌كانی له‌گه‌ڵ ته‌لئه‌بیب ئاسایی ده‌كاته‌وه\nعه‌ره‌ب له‌گه‌ڵ ئیسرائیلدا رێده‌كه‌وێت به‌حرێنیش په‌یوه‌ندییه‌كانی له‌گه‌ڵ ته‌لئه‌بیب ئاسایی ده‌كاته‌وه\n كوردستانی نوێ- ئیدریس جه‌بار\nدۆناڵد تره‌مپ سه‌رۆكی ئه‌مریكا، گه‌یشتنی ئیسرائیل و شانشینی به‌حرێن به‌رێكه‌وتنێكی مێژوویی بۆ دروستكردنی په‌یوه‌ندییه‌كی ته‌واوه‌تی له‌نێوانیان راده‌گه‌یه‌نێت.\nتره‌مپ له تویتێكیدا له 11ی ئایلولی 2020 له‌سه‌ر تۆڕی كۆمه‌لایه‌تی (تویته‌ر) رایگه‌یاندووه «دووه‌م ده‌وڵه‌تی عه‌ره‌بی له‌دوای 30 رۆژ، رێكه‌وتنی ئاشتی له‌گه‌ڵ ئیسرائیلدا ئه‌نجام ده‌دات».\nده‌یان ساڵ بوو وڵاتانی عه‌ره‌بی بایكۆتی ئیسرائیلیان كردبوو به‌توندی به‌ستنی په‌یوه‌ندییان له‌گه‌ڵ ده‌وڵه‌تی عیبری ره‌تده‌كرده‌وه، تا ئه‌وده‌مه‌ی له‌گه‌ڵ فه‌له‌ستینییه‌كاندا ناكۆییه‌كان چاره‌سه‌ر ده‌كات. به‌لام ئیمارات له‌مانگی رابردوودا گه‌یشتنی به‌رێكه‌وتنێك بۆ به‌ستنی په‌یوه‌ندی دیپلۆماسی له‌گه‌ڵ ئیسرائیل راگه‌یاند. رێكه‌وتنی ئیماراتی له‌و ده‌مه‌دا لێكدانه‌وه‌یه‌كی وه‌های هێنایه ئارا كه‌به‌حرێنیش به‌هه‌مان رێچكه‌ی ئیماراتدا ده‌ڕوات.\nدۆناڵد تره‌مپ سه‌رۆكی ئه‌مریكا كه پلانی خۆی بۆ ئاشتی له‌خۆرهه‌ڵاتی ناوه‌ڕاست له‌مانگی كانوونی دووه‌می رابردوو بۆ چاره‌سه‌كردنی ناكۆكییه‌كانی فه‌له‌ستین ئیسرائیل رایگه‌یاند، رۆڵی گه‌وره‌ی هه‌بوو له‌رێكه‌وتنه‌كانی نێوان ئیمارات و به‌حرێن و ئیسرائیل. له‌ڕێی دوایین رێكه‌وتنه‌وه، به‌حرێن ده‌بێته چواره‌م ده‌وڵه‌تی عه‌ره‌بی له‌خۆرهه‌ڵاتی ناوه‌ڕاست، له‌دوای میسر و ئه‌رده‌ن و ئیمارات كه دان به‌ده‌وڵه‌تی ئیسرائیلدا ده‌نێت كه له‌ساڵی 1948وه دامه‌زراوه.\nهه‌ڵویستی به‌حرێن و ئیسرائیل و تره‌مپ\nبنیامین نه‌تانیاهۆ سه‌رۆك وه‌زیرانی ئیسرائیل رایگه‌یاندبوو، به‌جۆش و خرۆشه بۆ گه‌یشتنی به«رێكه‌وتنی ئاشتی« له‌گه‌ڵ ده‌وڵه‌تێكی تر. به وته‌ی نه‌تانیاهۆ»سه‌رده‌مێكی نوێ له ئاشتی، ئاشتی له‌پێناو ئاشتی. ئابووری له‌پێناو ئابووری. به‌درێژایی چه‌ندان ساڵی رابردوو وه‌به‌رهێنانمان كردووه له‌ئاشتیدا، له‌ئێستاشدا ئاشتی وه‌به‌رهێنان له‌ئێمه‌دا ده‌كات، ده‌بێته مایه‌ی وه‌به‌رهێنانی گه‌وره له‌ئابووری ئیسرائیل، ئه‌مه‌ش كارێكی زۆر گرنگه«.\nتره‌مپ رایگه‌یاندووه«ده‌ستكه‌وتێكی مێژوویی تر له‌مڕۆدا. دوو دۆسته مه‌زنه‌كه‌مان ئیسرائیل و شانشینی به‌حرێن گه‌یشتنی رێكه‌وتنی ئاشتی«. هه‌روه‌ها سه‌رۆكی ئه‌مریكا له‌سه‌ر ئه‌ژماری خۆی له‌سه‌ر تۆڕی تویته‌ر،كۆپییه‌كی راگه‌یاندنی هاوبه‌شی نێوان سه‌رۆك وه‌زیرانی ئیسرائیل و شێخ حه‌مه‌د بن عیسا بن سه‌لمان ئال خه‌لیفه پادشای به‌حرێنی، بڵاوكرده‌وه.\nله تویتێكیشیدا له‌و باره‌یه‌وه رایگه‌یاندبوو «ده‌ستكه‌وتێكی مێژوویی بۆ چه‌سپاندنی ئاشتی زیاتر له‌خۆرهه‌ڵاتی ناوه‌ڕاست كه‌ده‌كرێت ببێته مایه‌ی سه‌قامگیریی و ئاسایش و خۆشگوزه‌رانی بۆ ناوچه‌كه«.\nئیمارات خۆشحاڵی خۆی به‌هه‌نگاوه‌كه‌ی ئیسرائیل و به‌حرێن ده‌ربڕی. وه‌زاره‌تی كاروباری ده‌ره‌وه‌ی ئیمارات له‌باره‌ی رووداوه‌كه‌وه رایگه‌یاند»ده‌ستكه‌وتێكی گرنگ و مێژوویی كه تا ئه‌ندازه‌یه‌كی گه‌وره هاوبه‌شی ده‌كات له‌سه‌قامگیریی و خۆشگوزه‌رانی ناوچه‌كه«.\nله هه‌مان كاتدا كاردانه‌وه و په‌رچه كرداریی توڕه و ناڕه‌زایی له‌لایه‌ن به‌رپرسانی فه‌له‌ستینه‌وه خرایه‌ڕوو. وه‌زاره‌تی ده‌ره‌وه‌ی فه‌له‌ستین، باڵیۆزی فه‌له‌ستینی له‌به‌حرێن بانگكرده‌وه بۆ راوێژ. راگه‌یه‌ندراوێكیش كه له‌لایه‌ن ده‌سه‌ڵاتی فه‌له‌ستینییه‌وه له‌و باره‌یه‌وه ده‌رچوو، باسی له‌زیانی گه‌وره كردبوو كه«به‌مافه چه‌سپاوه‌كانی گه‌لی فه‌له‌ستین و بزاوتنی عه‌ره‌بی هاوبه‌ش ده‌گات».\nفه‌له‌سینییه‌كان بۆ ده‌یان ساڵ بوو پشتییان به‌هه‌ڵوێستی عه‌ره‌بی یه‌كگرتوو ده‌به‌ست سه‌باره‌ت به‌پاشه‌كشه‌كردنی ئیسرائیل له‌خاكه داگیركراوه‌كان و په‌سه‌ندكردنی دامه‌زراندنی ده‌وڵه‌تی فه‌له‌ستینی. حسێن ئه‌میر عه‌بدولهه‌یان، راوێژكاری سه‌رۆكی په‌رله‌مانی ئێران بۆ كاروباری نێوده‌وڵه‌تی، رێكه‌وتنه‌كه‌ی ئیسرائیل و به‌حرێنی به«ناپاكیكردن له‌پرسی فه‌له‌ستینی« وه‌سفكرد.\nرووداوه‌كانی پشت په‌رده\nله‌پاشخانی جموجۆڵه دیپۆماسییه‌كان كه‌ناوچه‌ی خۆلاهه‌ڵاتی ناوه‌ڕاست له‌م ماوه‌یه‌ی دواییدا به‌خۆوه‌یه‌بینی، رۆڵێكی ده‌ركه‌وتووی كێبڕكێ هه‌یه بۆ زیادكردنی هه‌ژموون له ناوچه‌كه له‌نێوان سعودیه و ئێران.\nدووبه‌ره‌كی له‌نێوان ئه‌و دوو ده‌وڵه‌ته تادێت زیاتر ده‌بێت كه بۆ ده‌یان ساڵه به‌رده‌وامه، ئه‌مه‌ش به‌هۆی ناكۆكییه مه‌زهه‌بییه‌كانی نێوان. هه‌ریه‌كه‌و شوێنكه‌وته‌ی مه‌زهه‌بێكی ئاینی جیاوازن، ئێران شوێنكه‌وته‌ی مه‌زهه‌بی شیعه، له‌هه‌مانه كاتدا سعودیه خۆی به‌هێزه سونییه پێشه‌نگه‌كه ده‌بینێت له‌ناوچه‌كه‌دا.\nئیمارات و به‌حرێن كه هاوپه‌یمانی سعودیه‌ن، له‌گه‌ڵ ئیسرائیلدا ترسییان به‌رانبه‌ر به‌ئێران هه‌یه، ئه‌مه‌ش وایكردووه په‌یوه‌ندی ژێربه‌ژێر له‌نێوانیاندا دروستببێت. له‌ئێستاشدا چاوه‌كان هه‌موو له‌سه‌ر سعودیه‌ن، به‌و پێیه‌ی هیچ ده‌سته‌واژه‌یه‌ك ده‌رنه‌كه‌وتووه كه‌ریازیش له‌سه‌ر هه‌مان رێچكه‌ی ئه‌بوزه‌بی و مه‌نامه رێبكات رووه‌و به‌ستنی په‌یوه‌ندی له‌گه‌ڵ ئیسرائیل.\nبه‌ر له‌راگه‌یاندنی رێكه‌وتنی ده‌ستپێكردنی په‌یوه‌ندییه‌كان له‌نێوان میرنشینه عه‌ره‌بییه یه‌كگرتووه‌كان له‌گه‌ڵ ده‌وڵه‌تی عیبری له‌مانگی ئابی رابردوو كه‌هه‌ڵپه‌ساردنی پلانه جێ مشتومڕه‌كانی ئیسرائیل بۆ لكاندنی به‌شه‌كانی كه‌ناری خۆرئاوای داگیركراو زامن ده‌كات، ته‌لئه‌بیب هیچ په‌یوه‌ندییه‌كی دیپلۆماسی له‌گه‌ڵ وڵاتانی كه‌نداودا نه‌بوو.\nمانگی ئابی رابردووا یه‌كه‌م گه‌شتی ئاسمانی ره‌سمی نێوان ئیسرائیل و ئیماراتی به‌خۆوه‌بینی، ئه‌مه‌ش وه‌ك هه‌نگاوێكی سه‌ره‌كی له‌سه‌ر رێگه‌ی ئاسایی كردنه‌وه‌ی ته‌واوی په‌یوه‌ندییه‌كان له‌نێوان هه‌ردوودا ته‌ماشا ده‌كرێت.\nجارید كۆشنه‌ر، زاوای دۆناڵد تره‌مپ سه‌رۆكی ئه‌مریكا و راوێژكاری كه له‌و فڕۆكه‌یه‌دابوو كه یه‌كه‌م گه‌شتی ئیسرائیلی به‌ره‌و ئیسرائیل ئه‌نجامدا، رێكه‌وتنه‌كه‌ی نێوان ئیمارات و ته‌لئه‌بینی وه‌ها وه‌سفكرد كه ده‌كرێت لێوه‌ی «به ته‌واوه‌تی رێڕه‌وی رووداوه‌كان له‌ناوچه‌ی خۆرهه‌ڵاتی ناوه‌ڕاستدا بگۆڕێت».\nشانشینی به‌حرێن له‌م ماوه‌یه‌ی دواییدا رایگه‌یاندبوو، له‌كایه‌ی ئاسمانی وڵاته‌كه‌یه‌وه رێگه به‌تێپه‌ڕبوونی گه‌شته ئاسمانییه‌كان نێوان ئیمارات و ئیسرائیل ده‌دات.\nدۆناڵد تره‌مپ سه‌رۆكی ئه‌مریكا، میوانداریی مه‌راسیمی ئیمزاكردنی رێكه‌وتنی ره‌سمی نێوان ئیسرائیل و ئیماراتی كرد له كۆشكی سپی له‌واشنتۆن.


دەستگیر کردنی سەرکردەیەکی داعش لە عێراق ڕاگەیێندرا\nکۆدی هەواڵ: 6132\nڕێکەوتی بڵاوکردنەوە: 10:01 - 2022/06/05\nبەشی عێراق و هەرێمی کوردستان- حەشدی شەعبی دەستگیرکردنی سەرکردەیەکی داعشی راگەیاند کە دەستی لەچەندین تاواندا هەبووە.\nبەپێی هەواڵی کوردپرێس، لە راگەیەنراوێکدا حەشدی شەعبی بڵاویکردۆتەوە، بەڕێوەبەرایەتی ئاسایشی دەستەی حەشدی شەعبی بەهاوکاری لەگەڵ هێزە ئەمنییەکان سەرکردەیەکی دیاری داعشیان لە پارێزگای کەرکووک دەستگیر کردوە، پرۆسەکە لەسەر فەرمانی دادوەر ئەنجام دراوە.\nراشیگەیاندووە، ئەو تۆمەتبارە لێپرسراوی پشتیوانیەکانی چەکدارانی داعش بووە لە ویلایەتی ئەوکاتەی نەینەوا لە کەرتی شنگال، چەندین تاوانیشی ئەنجام اوە لەوانە دەستدرێژکردنە سەر 5 ژنی ئێزیدی دوای ئەوەی وەکوو دیاری پێشکەشی کراوە کە یەکێکیان تەمەنی 16 ساڵی تەواو نەکردووە، دواتر هاوسەری ئەو ژنانە و منداڵەکانیانی بە دڕاندانە کوشتووە.\nحەشدی شەعبی لە راگەیەنرواکەشیدا ئاماژەی کردووە، ئەو تۆمەتبارە بەشداریی کردوە لە چەندین داگیرکاریدا لەوانە هێرشکردن و داگیرکردنی شنگال.\nبەشی جیهان- کامپی هۆل کە بڕیاربوو کامپێکی کاتی بێت، بەدۆخێکی زۆر مەترسیدار تێپەڕ دەبێت، و رۆژانە حاڵەتی کوشتن تێیدا ڕوودەدات.\nبەشی تورکیا- وتەبێژی سەرۆکایەتی کۆماری تورکیا رایگەیاند، ئەوەی تورکیا لە سوید و فینلەندای دەیویست، لە گفتوگۆکانی مەدرید دەستی کەوتووە.


تورکیا: پرسی فەلەستین ناسپێرینە دەستی ئەمریکا و ئیسرائیل - Mehr News Agency\n18 tîrmehê 2019 - 20:34\nNews Code 27488\nبە ڕاپۆرتی ئاژانسی هەواڵی مێهر لە ئەناتۆڵی، مەولوود چاوش ئوغڵوو وەزیری دەرەوەی تورکیا ڕۆژی چوارشەممە لە لێدوانێکدا لە کۆبوونەوەی نائاسایی کومیتەی بەڕێوەبەرایەتی ڕێکخراوی هاوکاری ئیسلامی سەبارەت بە جەنایەتی ڕژێمی زایۆنی لە قودس کە لە شاری جەدەی عەرەبستان بەڕێوە چوو، وتی: نابێت چارەنووسی فەلەستین وەکوو پرسێکی هاوبەشی وڵاتانی ئیسلامی بسپێرینە دەستی ئەمریکا و ئیسرائیل.\nوەزیری دەرەوەی تورکیا لەم بارەوە وتی: شوێنگەی سیاسی و مێژوویی فەلەستین لە مەترسیدایە. بەشداری نەکردنی بڕێک لە ئەندامانی ئەو ڕێکخراوە لە کۆبوونەویە ئەمڕۆ جێی داخە. لە هۆکاری سەرەکی ئەو کارە ئاگادارم. ئەمریکا و بڕێک لە وڵاتەکان گوشاریان هێناوە. ئەمە پەیامی من بە بڕێک لە وڵاتەکانە.\nناوبراو لەم بارەوە وتی: ئیسرائیل بە دوای نووسینەوەی مێژوو، ڕووخانی میراتی ئیسلامی و گۆڕینی پێکهاتەی حەشیمەتی لە ناوچەکەیە. توندوتیژی ئەو وڵاتەش ڕوو لە زیاد بوونە. شارۆچکەسازی لە قودس، کەرتی ڕۆژاوا و ناوچەکانی تری فەلەستین درێژەی هەیە.


ئایا حکومەت لەشەڕی قاچاخچیەکاندا سەرکەوتوو دەبێ؟ | KURDPLAT\nکوردپلات 10/07/2020 09:48:00 ص ليست هناك تعليقات\nرۆژی 5ی 10ی 2020 سەرۆکی حکومەت و جێگرەکەی و وەزیری دارایی و بەشێک لەئەنجومەنی وەزیران چونە پەرلەمان و وەڵامی پەرلەمانتارانیان دایەوە؛ مەسرور بارزانی؛ سەرۆکی حکومەت وتی؛ لیژنەیان لە وەزارەتی ناوخۆ و ئەنجومەنی ئاسایش پێکهێناوە؛ بۆ رێگری لە قاچاخچیەتی خاڵەسنورییەکان؛ ئەوەشی نەشاردەوە کە چارەسەری ئەو بابەتە پێویستی بەدەستێوەردانی سیاسی هەیە. هەروەها ئاواتی شێخ جەناب؛ وەزیری دارایی؛ لەهەمان کۆبونەوەدا وتی؛ ئیجرائاتمان لەگەڵ بەڕێوەبەری خاڵەسنورییەکانکردووە و موچەی دائیرەی ئاسایشمان راگرتووە کەکەمتەرخەمی کردووە. شێخ جەناب؛ نەشیشاردەوە کەداوای کۆبونەوەیان لەئاسایشی گشتی کردووە و ئەو هێزە ئەمنیانەی کەئەرکی پاراستنی خاڵە سنورییەکانیان لەسەر شانە دەبێ خۆیان یەکلای بکەنەوە؛ بزانین کوڕی حکومەتن و پارێزەرگاری لەداهات دەکەن؛ یان پارێزەری قاچاخچیەکان؛ بۆئەوەیان موچەکەیان ببڕین؛ ئەم هەڕەشەی وەزیری دارایی لەبەردەم پەرلەمان و ڕایگشتیشدا؛ ئاماژەی جدیەتی حکومەتی هەرێمە. بۆ رووبەرووبونەوەی قاچاخچییەکان؛ بەپێی زانیارییەکانی من؛ لەماوەی پێشوودا وەزیری دارایی داوای لەبەرپرسانی خاڵەسنورییەکان کردووە بەجدی رێگربن لەو قاچاخچیەتیە؛ بەرپرسانی خاڵە سنورییەکانیش؛ بەسەریحی وتویانە بۆ ئەو کارە پێویستیان بەهێز هەیە؛ ئەمەش دەرخەری ئەو راستیەیە؛ کە قاچاخچیەتی لەهەرێمدا سەرانی گەورەی حزبی لەپشتەوەیە.\nهەرچەندە؛ قاچاخچێتی شەرعیەتی حکومەتی هەرێم و دامودەزگاکانی دەخاتە ژێر پرسیاری قورسەوە و زیانێکی ماددی زۆریش لەداهاتی حکومەت دەدا؛ لەلایەکی تریشەوە؛ ئەم شێوازە لەقاچاخچیەتی مەترسیەکانی زۆر زیاترن لەوەی بەکارێکی لادان لەیاسا بخوێنرێتەوە؛ چونکە کارەساتەکە لەوێوە دەستپێدەکا؛ کەجۆرەها کاڵای بەسەرچوو دەهێنرێتە ناوەوە؛ بەبێ ئەوەی هیچکەس بیپشکنێ و کەسیش هەبێ بزانێ چی هێناوە و بۆکوێی دەبا! ئەمە سەرەڕای ئەوەی زیانی زۆریش لە بەرهەمهێنانی ناوخۆی دەدا؛ چونکە جۆرەها سەوزە و میوە داخڵ دەکرێ؛ کە وەزارەتی کشتووکاڵ بۆ پارێزگاریکردن لەبەرهەمی ناوخۆ قەدەغەی کردوون.\nلەئێستادا کەحکومەتی هەرێم لەژێر فشارێکی زۆری دارایدایە؛ بەڕادەیە کە موچەی پێنادرێ لەکاتی خۆیدا؛ هەرچی حکومەتی عێراقیشە دۆخی دارایی لەهەرێم خراپترە؛ قاچاخچییەتی مانگانە؛ زیانی زیاتر لە 150 ملیۆن دۆلار لە حکومەتی هەرێم دەدا؛ بۆیە گرنگە حکومەت ئەم شەڕە بەجدی بگرێ و هاونیشتیمانیانیش هاوکاربن؛ بۆ ئەوەی دەستی قاچاخچیەکان ببڕێ جا لە هەرپلە و بەرپرسیارێتیەکی حزبیدابن. بەو شەڕە و بەچاکسازی هەمە لایەنە؛ کە کارنامەی کابینەی نۆیە؛ حکومەتی هەرێم دەتوانێ موچەی فەرمانبەرانی پێبدا و پرۆژەکانیش بخاتەوە سەرخۆی؛ هەتا وردە وردە دۆخی دارایی باش دەبێ و هاونیشتیمانیانیش بەتەواوەتی متمانە بە حکومەت دەکەنەوە و ئاهێک بەبەریاندا دێتەوە.


ئەو ڕۆژەی ماڵەوەم جێهیشت بۆ ئەوەی بچم بۆ شار - Global African Storybook\nئەو ڕۆژەی ماڵەوەم جێهیشت بۆ ئەوەی بچم بۆ شار\nلە گوندەكەی ئێمە وێستگەیەكی بچوكی پاسی لێ بوو، كە پڕ بوو لە خەڵك و پاسی زۆری لێ ڕادەوستا. هەتا لە سەر زەویەكە شتی زۆری لێ بوو كە دەبوایە باركرابان. شاگردی شۆفیرەكان هەرای نێوی شوێنەكانیان دەكرد كە پاسەكان بۆی دەچوون.\nگوێم لە دەنگی شاگردشۆفیرێك بوو كە هەرای دەكرد: "شار" "شار" "وێستگەی ڕۆژئاوا!" ئەوە ئەو پاسە بوو كە من دەبوایە سوار بووبایەم.\nپاسی شار هەمیشە پڕ بوو، بەڵام خەڵك هەر پاڵیان پێكەوە دەنا بۆئەوەی سواربن. هەندێك بارەكانی خۆیان دەخستە ناو سندوقچەكانی ژیر پاسەكە. ئەوانی دیكەش دەیانهێنایە ناو پاسەكەو لە سەر ڕەفەكانیان دادەنا.\nمسافیرە نوێیەكان بڵیتەكانیان بە توندی لە ناودەستیان گرتبوو و لە ناو پاسە شلووقەكەدا بە دوای شوێنێكدا دەگەڕان دابنیشن. ژنەكان هەوڵیان دەدا شوێنێكی گونجاو بۆ مناڵەكانیان دروست بكەن لە سەفەرە دوور و درێژەكەیاندا.\nمن بە زۆر شوێنی خۆم لە تەنیشت پەنجەرەیەكەوە كردەوە. ئەو پیاوەی لە تەیشت منەوە دانیشتبوو، كیسەیەكی سەوزی لە ناودەستدا بوو. ئەو سەندەڵێكی لە پێدا بوو لە گەڵ كۆتێكی كۆنە، ئەو پەشۆكاو دیاربوو.\nلە پەنجەرەڕا تەماشای دەرێم دەكرد كە خەریك بوو لە گوندەكەم دوور دەكەوتمەوە. ئەو شوێنەی كە لێی گەورە ببووم. من دەمهەویست بچم بۆ شارە گەورەكە.\nهەموو كەل وپەلەكان باركران و مسافیرەكانیش لە شوێنەكانیان دانیشتن. دەستفرۆشەكان هێشتا هەر بە زۆر خۆیان بە ناو پاسەكەدا دەكرد بۆ ئەوەی شتەكانیان بە مسافیرەكان بفرۆشن. ئەوان هەرایان لە شتەكانیان دەكرد كە دەیانفرۆشتن. نێوی شتەكان زۆر سەیر بوون.\nهەندێك لە مسافیرەكان خواردنەوەیان كڕی، ئەوانی دیكەش خواردنیان كڕی و دەیانخوارد. ئەوانەشی كە پارەیان نەبوو، وەكوو من، تەنها چاویان لێ دەكرد.\nهەموو ئەم چالاكیانە لە گەڵ هەرای شۆفیر كە بەمانای ئامادەین بۆ ڕۆشتن، تەواو بوو. شاگردی شۆفیر هەرای كرد كە دەستفرۆشەكان دەبێ بچنە خوارێ.\nدەستفرۆشەكان پاڵیان بە یەكترەوە دەنا بۆ ئەوەی زوو لە پاسەكە بچنە خوارێ. هەندێك باقی پارەكانیان دەدایەوە بە مسافیرەكان. هەندێكی دیكەیان هەوڵیان دەدا لە كۆتا دەرفەتدا شتی زیاتر بفرۆشن.\nكاتێ پاسەكە وێستگەكەی بە جێ هێشت، من لە پەنجەرە تەماشای دەرێم دەكرد. بیرم لەوە دەكردەوە كە ئایا جارێكی دیكە دەتوانم بگەڕێمەوە بۆ گوندەكە.\nكەم كەم بە درێژایی سەفەرەكەمان ناو پاسەكە گەرم بوو. من چاوەكانم چوقاند بە ئومێدی ئەوەی خەوم لێ بكەوێ.\nبەڵام هەر بیرم لای ماڵەوە بوو. ئایا دایكم سەلامەت دەبێ؟ ئایا دەتوانم هیچ قازانجێك لە كەروێشكەكانم بكەم. ئایا براكەم لە بیری دەبێ ئاوی درەختە نوێیەكانم بدات؟\nلە ڕێگا توانیم نێوی ئەو شارە گەورە لەبەربكەم كە مامم لێی دەژیا. نێوی شارەكەم لەبەر خۆمەوە دەكوتەوە تا ئەوەی خەوم لێ كەوت.\nنۆ كاتژمێر دواتر، بە دەنگی بەرزی پیاوێك وەخەبەر هاتم كە هرای مسافیرەكانی دەكرد بۆ گەڕانەوە بۆ گوندەكەم. منیش جانتا چكۆلەكەم هەڵگرت و لە پاسەكە هاتمە خوارێ.\nپاسەكە كە دەگەڕایەوە زۆر بە خێرای پڕ بوو. گرنگترین شت بۆمن ئێستا دیتنەوەی ماڵی مامم بوو.\nText: Lesley Koyi, Ursula Nafula\nIllustrations: Brian Wambi


بیرکاری – فێرگەی زمانی کوردی\nبەختەوەرانە زۆر چەمکی بیرکاری لە باشووردا کراونەتە کوردی و ساڵانێکیشە لە قوتابخانەکاندا بەکار دەهێنرێن و بەباشییش جێ کەوتوون و بەو جۆرە زمانی کوردییان لەو بوارەدا پێ دەوڵەمەند بووە. لێردا ئاماژە به کۆمەڵێک شتی سەرەکی لەو بارەوە دەکەین.\nشتێک کە زۆر گرنگە بیری لێ بکەینەوە شێوەی ڕیزبوونی ژمارەکان یان ڕستەی کۆکردنەوە، لێدەرکردن، لێکدان، دابەشکردنن، کورد لە باشوور ڕەچاوی زمانی عەرەبی دەکات و ڕیزبوونەکان لە ڕاستەوە بۆ چەپ دەنووسن، بەڵام کوردی ڕۆژهەڵات وەک زمانی فارسی بەپێی زمانە لاتینییەکانی وەک ئینگلیزی لە چەپەوە بۆ ڕاست ڕیزی دەکەن، هەروەها ئەو کوردانەش کە بە ئەلفبێی لاتینی دەنووسن بەپێی زمانە لاتینییەکان ئەوانە ڕیز دەکەن.\nئەم دوو شێوازییە هەندێک جار وردبینیی دەوێت و چونکە خوێندنەوەی هەندێک هێمای بیرکاری لە ڕۆژهەڵات بۆ باشوور جیاوازن. چەند نموونەیەک:\nلە باشوور، لە ڕاستەوە بۆ چەپ دەنووسرێت و دەخوێنرێتەوە: (١، ٢، ٣، ٤، ٥، ٦، ٧، ٨، ٩).\nلە ڕۆژهەڵات، لە چەپەوە بۆ ڕاست دەنووسرێت و دەخوێنرێتەوە: (٩ ٨٫ ٧٫ ٦٫ ٥٫ ٤٫ ٣٫ ٢٫ ١٫).\nهێمای گەورەتر و بچووکتر:\nلە باشوور ئەم هێمایە < لە ڕاستەوە بۆ چەپ دەخوێنرێتەوە هەر لەبەر ئەوە بەوە دەڵێن “بچووکترە لە” بەڵام لە ڕۆژهەڵات ئەو هێمایە لە چەپەوە بۆ ڕاست دەخوێننەوە هەر لەبەر ئەوە لە ڕۆژهەڵات بەوە دەڵێن “گەورەترە لە“. واتە:\nلە باشوور: (سێ بچووکترە لە چوار: ٣ < ٤).\nلە ڕۆژهەڵات (چوار گەورەترە لە سێ: ٣ < ٤).\nلە باشوور: (چوار گەورەترە لە سێ: ٤ > ٣).\nلە ڕۆژهەڵات (سێ بچووکترە لە چوار: ٤ > ٣).\nکۆکردنەوە: (دوو کۆ شەش دەکاتە هەشت: ٢ + ٦ = ٨).\nلێدەرکردن: (شەش کەم دوو دەکاتە چوار: ٦ – ٢ = ٤).\nلێکدان: (شەش جاران دوو دەکاتە دوازده: ٦ x ٢ = ١٢).\nدابەشکردن: (شەش دابەش دوو دەکاتە سێ: ٦ ÷ ٢ = ٣).\nئەم بابەتە درێژەی هەیە…


ئەپی ScreenshotGo بۆ رێکخستن و دۆزینەوەی ScreenShotـەکان لە فایەرفۆکسەوە – کەی ئای تی ئێن\nئەپ و نەرمەکاڵا 24, ئایار 2019\nبێگومان ئەگەر ناوی مۆزێلا دەبیستن ڕاستەوخۆ بە فایەرفۆکسی دەبەستنەوە و وادەزانن تاکە بەرهەمە ئەم کۆمپانیایە پێشکەشی بکات، بەڵام بیرتان بێت بەرهەمی تری وەکو Notes by Firefox، و Lockbox بۆ بەڕێوەبەردنی تێپەڕەوشەکانت، و هەروەها Firefox Send بۆ ناردنی پەڕگە تا ٢ گێگابایتی هەیە. ئێستاش ئەپێکی تری بۆ ئەندرۆید بە ناوی ScreenshotGo بۆ مەبەستی بەڕێوەبردن و کۆکردنەوەی گرتەکانی ڕوونمای مۆبایلەکەت بە شێوەیەکی پێشکەوتوو بەردەست کردووە.\nبە پوختی کاری ئەم ئەپە کۆکردنەوە و ڕێکخستنی تەواوی گرتە گیراوەکانی ڕوونمای مۆبایلەکەتە واتە ScreenShotـەکان، و هەروەها گەڕانە لە سکرین شۆتێکی دیاریکراو لە ڕێگەی ئەو نوسراو و دەقانەی لەسەر سکرین شۆتەکان هەیە. بۆ نمونە ئەگەر سکرین شۆتی هەواڵێکت گرتبێت دەتوانیت ئەو نوسینەی لەناو وێنەکە هەیە سودی لێ وەربگریت بۆ گەران بە دوایدا لە ڕێگەی بزوێنەری گەڕانی ئەپەکەوە.\nهەروەک ئەپەکە توانای ناسینەوەی نوسراو و دەقەکانی سەر سکرین شۆتەکانی هەیە، بەڵام بەداخەوە بەهۆی ئەوەی ئەپەکە لە ئێستادا لە دۆخی تاقیکاری دایە ناتوانیت نوسینەکە لەبەربگریتەوە و بیلکێنیت. ئەپەکە دوگمەیەکی هەیە بە ناوی GO و لەسەر ڕوونما دەبێت بە پێدانی دەسەڵاتی Allow display over other apps کە ڕێگەت پێدەدات بە گرتنی وێنەی ڕوونمای مۆبایلەکەت بە شێوەیەکی خێرا و دەست بەجێ.\nکرتە بکە بۆ داگرتنی ئەپەکە لە گووگڵ پلەی\nتاگەکان FireFox Mozilla ScreenshotGo


سیحری خۆكوشتن، لە سارا كەینەوە بۆ ڕێن هانگ » DidiMn\nسەرەتا / کتێب/وتار / سیحری خۆكوشتن، لە سارا كەینەوە بۆ ڕێن هانگ\nسیحری خۆكوشتن، لە سارا كەینەوە بۆ ڕێن هانگ\nڕێن هانگ، سارا كه‌ین\n”زۆر جار بۆنی خوێن لە ژوورەكەم دێت و\nدەرگای خۆكوشتن دادەخەم.\nزۆر جار بۆنی ژیان لە ژوورەكەم دێت و\nدەرگای خۆكوشتن دەكەمەوە.“\nلە پاڵ سیحری زیندەگی و ژیانكردندا، هەمیشە شتێكی دیكەش هەبووە، ناوی ئەفسونی خۆكوشتن و دەستەبەرداری زیندوومانەوە بووە. لە پاڵ هەڵپەكردن و باوەشكردنی زۆرێك بە ژیاندا، كەسانێكیش هەن وێڵی مەحفبوونەوە و ڕایكردنی ژیانن بە تاسەی خۆكوشتنەوە.\nهەندێك هەن وەها ئولفەت بە ژیانەوە دەگرن، نە برین و نە خەمۆكی و نە پرسیار و نە ئازار و نە دادڕان، یەخەیان پێ ناگرێت و دنیا بە پڕی و بێكێشە دەبینن.\nلەو لاشەوە عەشاماتێك مرۆڤی دڵشكاو هەن كە ژیان قەپاڵی گەورەی لێ گرتوون و بیابان و چۆڵەوانییەكی گەورەیان بە كۆڵەوەیە و شەبەقی برین و ترس و نیگەرانی و گریەوزارییەكی قووڵ، بە ڕۆح و سیمایانەوە بەدی دەكرێت.\nڕۆژانە گوێبیستی خۆكوشتنی ئەم و ئەو دەبین، چ لێرە بێت یان لە جوگرافیا و كیشوەرەكانی دیكە.\nمرۆڤەكان خۆیان دەكوژن و هەریەكەیان بە بەهانەیەك و هەر كەسێكیشیان حیكایەتی خۆیان هەیە. نموونەكانی خۆكوژی لە نێو ئەدیبان و هونەرمەندان و بەهرەمەنداندا ئێجگار زۆرە. ساڵی 2007 خانمە شاعیر و ڕۆژنامەنووسی لوبنانی جومانە حەداد، كتێبێكی قەوارە گەورەی 655 لاپەڕەیی تەرخان كرد بۆ سەدوپەنجا لەو شاعیرانەی لە سەدەی بیستەمدا خۆیان كوشتووە.\nشاعیرگەلێك كە زۆربەیان لە تەمەنی لاوێتیدا ماڵئاوایی لە ژیان دەكەن: یۆخن كلیبێر، تۆر ئۆڵفن، ئیبراهیم زایر، ئیلهامی سسیاك، سلڤیابلاس، چیزاری باڤیتزی، ئەلفۆنسینا ستروبینی، كان ئێرین و… هتد.\nهەڵبەت ژمارەكە هەر ئەوەندە نییە و نموونەی زۆرتر لەوە، لە دەرەوەی ئەو كتێبەدا دەبینین. نموونەی وەك ئۆتۆ واینینگەر (1800- 1903). ئەو گەنجە نەمساییەی لە تەمەنی بیستوسێ ساڵیدا و لە ئۆكتۆبەری 1903 گوللەیەك دەنێت بەسەر دڵی خۆیەوە و ماڵئاوایی لە ژیان دەكات.\nئەم گەنجە بەهرەمەندە لەشاری ڤییەننا ژیاوە و هاوسەردەمی سیگمۆند فرۆیدی هاونیشتمانی بووە. بەپێی ئەو دەستنووسانەی لە دوای بەجێ ماوە، هەندێک پێیان وایە بەشێكی گرنگی تیۆریاكانی فرۆید لە بواری دەروونشیكاریدا سەرچاوەكانیان نووسین و بیروبۆچوونەكانی ئۆتۆ واینینگەرە و ئەو لە پێش فرۆیددا باسی لەو بابەتانە كردووە كە باس لە نەست و دەروونی مرۆڤ دەكەن.\nلەم ساڵانەی ڕابردووشدا سیحری خۆكوشتن دوو بەهرەمەندی دیكە فریو دەدات، یەكێكیان لە بەریتانیا و ئەوی دیكەیان لە چین. سارا كەین و ڕین هانگ. كەین لەدایكبووی 3ی شوباتی 1971. ئەكتەر و شانۆنامەنووس بووە و درامای لە زانكۆی بریستۆڵ خوێندووە.\nبەو چەند تێكستە كەمەی نووسیویەتی: تەقینەوەكان، ئەڤینی ڤایدار، ڕزگاربوو، تینووێتی، شێتەكەی سەعات 48:4، توانیی بە شێوەیەكی گشتی فۆڕمی شانۆ لە ئەوروپادا بگۆڕێت.\nكێشەی سارا كەین ئەو خەمۆكییە قووڵ و درێژخایەنە دەبێت كە بەرۆكی دەگرێت و لێی نابێتەوە. ئەوەش لە تێكستە شانۆییەكانیدا ڕەنگی داوەتەوە و ئەو تاریكی و نیگەرانی و خەمۆكییانەی ناخی گواستراوەتەوە ناو دەقەكانی.\nدوای تەقەللایەكی شكستخواردوو بۆ ماڵئاوایكردن لە ژیان ڕۆژی 19ی شوباتی 1999 لە ناو تەوالێتی یەكێك لە نەخۆشخانە دەروونییەكانی شاری لەندەندا بە قەیتانی پێڵاوەكانی خۆی دەخنكێنێت و لە تەمەنی بیستوهەشت ساڵیدا كۆتایی بە ژیانی دەهێنێت. لە تینوێتیدا (1998) كە بە تاریكترین تێكستەكانی خۆی دەداتە قەڵەم، لە زاری یەكێك لە كارەكتەرەكانیەوە دەڵێت: ”خۆكوشتن قوتاربوونە لە پوچگەرایی و بەتاڵیی ڕۆحی“.\nشەش مانگ بەر لە ئێستاش، فۆتۆگرافەر و شاعیری چینی ڕێن هانگ، كە لەدایكبووی ساڵی 1987 و بە هۆی فۆتۆ سەرنج ڕاكێشەكانیەوە ناوبانگی پەیدا كردبوو، ڕۆژی 24ی شوباتی 2017 و لە تەمەنی بیستونۆ ساڵیدا ماڵئاوایی لە ژیان دەكات.\nڕێن هانگ لە نهۆمی 28 باڵەخانەیەكەوە (لە بەیژینی پایتەخت)، خۆی فڕێ دەداتە خوارەوە. ئەمیش وەك سارا كەین بە دەست خەمۆكییەكی دوورودرێژەوە موبتەلا بوو، بۆیە هەروەك ئەو لەو تەمەنی گەنجێتییەدا خۆی دەكوژێت.\nیاداشتەكانی بەناوی خەمۆكی منەوەیە و ساڵی 2013 نووسیویەتی و ئێستاش چاپی كوردییەكەی لەبەر دەستی خوێنەراندایە، بە ناوی ”نامەوێ زۆر زوو بمرم“.\nلەم تێكستە قەترانییەدا، مردن و خۆكوشتن و بێزاریدەربڕین لە دەست ژیان، بە دێڕ بە دێڕ و پەرەگراف بە پەرەگرافیەوە دەیبنرێت. كە ئەو یاداشتانە دەخوێنیتەوە، دەزانیت ئەم كابرایە بەرنامەی هەموو ڕۆژێكی بەو نیەتە دەست پێ كردووە، بتوانێت دەستی بچێتە خۆی و لە كۆڵ ژیان بێتەوە.\nئەوەی دەڵێت: ”نامەوێ زۆر زوو بمرم“، پێچەوانەكەی تەواو ڕاستە. لە دەستپێكی یاداشتەكانیدا بە ئومێدی هاتنەدی ئەو ئارەزووەیە كە دەمێک ساڵە چاوەڕێی دەكات: ”هەموو ساڵێك ئارەزووەكەم وەك خۆی دەمێنێتەوە، زووتر بمرم. هیوادارم ئەمساڵ ئەم ئارەزووەم بێتە دی“.\nكێشەی مرۆڤی لەم جۆرە كە دڵیان لەهەموو شت دەرەنجێت و خەمۆكی تا ئەبەد بە دوایانەوەیە، ئەوەیە ژیانیان دەبێتە چاڵێكی بێبن وەك ڕێن هانگ ناتوانن جارێكی دیكە لەگەڵ دنیادا بسازێن و لەگەڵ دەوروبەردا خۆیان بگونجێنن و لەگەڵ كەسدا پەیوەندییان هەبێت.\nبۆ ئەوان ژیانكردن و بەردەوامبوون لە دنیادا دەبێتە جۆرێك لە نەنگی و شەرم و شوورەیی ”خەڵكی چۆن دەتوانن هەست بە خەجاڵەتی نەكەن؟“. (بڕوانە ڕێن هانگ: نامەوێ زۆر زوو بمرم، 3/12/2012، ل50).\nتێكستێك نییە هێندەی ئەم تێكستە تارمایی خۆكوشتن بەو تۆخییە، بەسەر سەریەوە بگەڕێت. تەنانەت نەك هەر سیحری خۆكوشتن و فریووەكانی، بەڵكو شێوازی جێبەجێكردنەكەشی بە زەقی دەبینین و خاوەنەكەی پێمان دەڵێت چ جۆرە خۆكوشتنێك هەڵدەبژێرێت و بە چ ڕێگەیەك كۆتایی بە ژیانی دەهێنێت.\nلە 18/3/2010دا دەنووسێت: ”بۆچی هەمیشە من دەمەوێت خۆم فڕێ بدەم؟“. لە 8/1/2012دا جارێكی تر دەنووسێت: ”هەموو شتێك باشە، تەنانەت پێ دەچێت منیش باش بم، بەڵام بۆچی هێشتا دەمەوێت لەسەر پردەكەمەوە خۆم فڕێ بدەم؟“\nهەروەها لە 11/7/2013دا دەنوسێت: ”هەر جارێك بەسەر پردەكەدا دەپەڕمەوە، من لە خۆم دەترسم، لەوەی ڕەنگە باز بدەمە نێو ڕووبارەكەوە“. لە 17/8/2015دا دەنووسێت: ”هەر جارێک كە لە نێو شەمەندفەرە ژێرزەمینەكاندام شتێك پاڵم پێوە دەنێت خۆم فڕێ دەم.“\nسارا كەین و ڕێن هانگەكان هێندە ژیان ماندوویان دەكات، چوونەدەرەوەی ڕۆژانەیان لە ماڵ وەك ڕۆیشتن بەرەو مەیدانی جەنگ سەیر دەكەن. بۆیە مەرگ و خۆكوشتن، وەك تەنیا فریادڕەس و وەك تەنیا شتێك دەبینین كە بتوانن بە ئاسانی دەستیان پێبگات.\nدواجار سوپاس بۆ خاتوو باران كە تێكڕای شانۆنامەكانی سارا كەینی لە سویدییەوە وەرگێڕایە سەر زمانی كوردی، هەروەها سوپاس بۆ هاوڕێیان ژیوار جەوهەر و هەژار عوسمان كە یاداشتەكانی ڕێن هانگیان بە كوردی بەردەست خستین.\nJoumana Haddad, Ren Hang, Sarah Kane, Wtari Kteb,


:: AM:10:46:26/01/2020 \nسبەی دووشەم مەلا مەزهەر خۆراسانی كە بە ناوزڕێنەری ژن ناو دەبرێت، وەك خۆی دەڵێ لەسەر سكاڵای 300 رێكخراوی مەدەنی و كەسایەتی دادگایی دەكرێت. رێكخراوەكانی ژنان نیگەرانن لەوەی مەلاكە بانگەشەی بۆ فرەژنی كردووە. بەڵام لە دۆسیەیەكی تردا كە مەلاكە براوە بووە، ژنە سزادراوەكە ئامادە نییە قەرەبوو پێنج ملیۆنییەكەی بدات كە دادگا لەسەری سەپاندووە و دەڵێ "یەك دینار نادەم".\nجلوبەرگی تۆ هی كافرە و پێم عەیبە لەگەڵ تۆ قسە بكەم\nلە چەند رۆژی رابردوودا مەلا مەزهەر لەوكاتەی بانگهێشت كرابوو بۆ وەرگرتنیی سكاڵاكەی كە سبەی دووشەمی تێدا دیاریكراوە بۆ بەڕێوەچوونی پرۆسەی دادگاییەكەی، بە رۆژنامەنووسانی راگەیاند كە لە دۆسیەیەكی تردا لە ژنێكی بردووەتەوە و پێنج ملیۆن دینار سزا دراوە، ئامادە نییە بیدات و كەسیش قسە ناكات، بەڵام بە 300 رێكخراوەوە بەدوای منەوەن. "وشە" بەدوای ئەو زانیارییەدا رۆشت و دەركەوت لەنجە عەبدوڵا چالاكی مەدەنی ئەو ژنەیە كە مەلا مەزهەر بەبێ ناوهێنان قسەكانی ئاراستە دەكرد.\nلەنجە عەبدوڵا بە"وشە" گوت، ئەو مەلایە لە ساڵی ۲٠۱٤ لە گفتوگۆیەك لە هۆتێل چوارچرا لە هەولێر سووكایەتی پێ كردم و قسەی نەشیاوی ئاراستە كردم. وەك لەنجە دەڵێ مەلاكە گوتی "جلوبەرگی تۆ هی كافرە و پێم عەیبە لەگەڵ تۆ قسە بكەم".\nبەگوتەی خۆی، پاش ئەو قسانە سكاڵای تۆمار كردووە، لە بەرانبەردا مەلا مەزهەریش سكاڵای لەسەر لەنجە تۆمار كردووە. بەڵام وەك ژنە چالاكەكە ئاماژەی بۆ دەكات "مەلا مەزهەر پێش ئەوەی من سكاڵا تۆمار بكەم تەلەفۆنی كرد گوتی تۆ هەڵە تێگەیشتووی و مەبەستم ئەوە نەبووە، بەڵام من هەر سكاڵام تۆمار كرد".\nدڵنیایی دەدات كە لە هەولێرە و شوێنی دیارە و سەرۆكی رێكخراوێكە\nلە نێوان مەلا مەزهەر و لەنجە عەبدوڵا، كاروان خۆشناوی گوتەبێژی پێشووی پۆلیسی هەولێر هەبوو بۆ ناوبژیوانی. خۆشناو بۆ "وشە" ئەوەی خستەڕوو كە هەوڵی داوە ئاشتیان بكاتەوە، بەڵام سەركەوتوو نەبووە.\nلەنجە عبدوڵا ئاماژە بۆ ئەوە دەكات لەبەر ئەوەی خەڵك زۆر داوایان كرد لە داواكە پاشگەزبمەوە منیش داواكەم لە دادگا كشاندەوە.\nلەنجە وردەكاری ئەو سزا قەرەبووییە دەخاتە ڕوو كە دادگا لەسەری سەپاندووە و دەڵێ "بڕی پارەی قەرەبووی مەلا مەزهەر ملیۆنێك دینار بوو، بەڵام نازانم مەلا مەزهەر ئەو پێنج ملیۆن دینارەی لە كوێ هێناوە ".\nبەڵام دووپاتی دەكاتەوە "ئامادە نیم یەك دینار بدەم، سەرباری ئەوەی سووكایەتیم پێ كراوە، پارەیش بدەم".\nئەو ژنە كە مەلا مەزهەر گوتی دەزگاكان دەڵێن دیار نییە و شوێنی نازانین، ئەو دەنگۆیە رەت دەكاتەوە و دڵنیایی دەدات كە لە هەولێرە و شوێنی دیارە و سەرۆكی رێكخراوێكە.\nئه‌م بابه‌ته 11483 جار خوێنراوه‌ته‌وه\nڕێگه نوێیه‌كانی په‌روه‌رده‌ی منداڵ\nله فڕه‌نسا به‌هۆی كه‌ره‌نتینه توندوتیژی خێزانیی 30% هه‌ڵكشاوه\nگۆڕی مامۆستا ئاینییەكەی سلێمانی هەڵنەدراوەتەوە


دۆسیەی دەستگیركراوانی هەولێر و دهۆك لە بەردەم تاوانباركردنەكەی مەسرور بارزانی و چەكوشی دادگادا - پەرەگراف\nپڕۆسەی دادگاییكردنی ڕۆژنامەنووسان و چالاكانی بادینان دەستی پێ كرد. پارێزەرانی دۆسیەكە بەڵگەكانی ئاسایش بە "جێگای گومان و ناڕاست" وەسف دەكەن. تاوانباركردنی پێشوەختەی دەستگیركراوەكان لەلایەن سەرۆكی حكوومەتی هەرێمەوە بە "مەترسی" ناو دەبرێت و گومان دەكرێت "كاریگەریی هەبێت" لەسەر بڕیاری دادوەر.\nپاش یەكەم دانیشتنی دادگا كە ئەمڕۆ بەڕێوە چوو و پێنج لە تۆمەتباران دادگایی كران، هەر زوو پارێزەرێكی دۆسیەكە ڕایگەیاند كە "تێبینیی ئێجگار زۆر"یان لەسەر ئەو بەڵگانە هەیە كە لەلایەن ئاسایشەوە پێشكەش بە دادگا كراون و بە "دوور لە ڕاستی" ناوی بردن.\n"كۆمەڵێك چات خراونەتە ناو دۆسیەكە، ئێمە گومانمان لە هەموو ئەو چاتانە هەیە. هەموو ئەو لاپتۆپ، مۆبایل، سیدی و میمۆرییانەی كە دەستیان بەسەردا گیراوە، جێگای گومانن"، بەشدار حەسەن كە یەكێكە لە پارێزەرانی دۆسیەی دەستگیركراوانی بادینان، دوای بەشداری لە پڕۆسەی دادگاییكردنەكە وای بە ڕۆژنامەنووسان وت.\nئەو پارێزەرە وتیشی "داوامان كردووە هەموو بەڵگەكان بهێنرێتە بەرچاومان و گوێمان لە بەڵگە دەنگییەكان بێت، تا دڵنیا بین كە ئەوە دەنگی ئەو تۆمەتخراوەپاڵانەیە یان نا".\nئەوەی ئێستا لەم دۆسیەدا بووەتە جێگای باسوخواس و ناڕەزایی پارێزەران و كەسوكاری دەستگیركراوان و تەنانەت یاساناسانیش، قسەكانی مەسروور بارزانیی سەرۆكی حكوومەتی هەرێمە كە دەستگیركراوانی بە "سیخوڕ، تێكدەر و چەكدارن" ناو برد. ئەمە سەرباری مامەڵەی ناڕوونی لایەنی پەیوەندیدار و پێنەدانی زانیاری بە ڕایگشتی، كەسوكار و پارێزەرانی دەستگیركراوان هەر لە سەرەتای دەستگیركردنی ئەو كەسانەوە لە ماوەی چەند مانگی ڕابردوودا.\nمەسروور بارزانی، سەرۆكی حكوومەتی هەرێم، هەفتەی ڕابردوو لە كۆنفرانسێكی ڕۆژنامەوانیدا سەبارەت بە دەستگیركردنی چالاكان و ڕۆژنامەنووسانی هەولێر و دهۆك، ڕایگەیاند "ئەوانەی كە گیراون لە بنەمادا نە چالاكوانن نە ڕۆژنامەنووسن، هەندێك لەوانە سیخوڕبوون و سیخوڕییان بۆ وڵاتانی دیكە كردووە، هەندێكیشیان تێكدەر و چەكداربوون هەوڵی تەقاندنەوەی باڵەخانە و پێگەی خەڵكی بیانی لێرە و كوشتن و ڕفاندن و تێكدانی دۆخەكەیان داوە".\nئەو وتانەی سەرۆكوەزیران، ناڕەزایی فراوانی لێكەوتەوەو بە "دەستتێوەردان" لە كاروباری دادوەریی و حوكمدانی پێشوەختە لە قەڵەم درا بەر لەوەی دادگا دۆسیەكان یەكلایی بكاتەوە.\nدانا دارا، یاساناس، بۆ پەرەگراف سەرسوڕمانی لە قسەكانی سەرۆكی حكوومەت دەردەبڕێت‌و دەڵێت "ئەو قسانە جێگای مەترسین. ئەمە وا دەكات مامەڵەیەكی یاسایی دروست لەگەڵ كەیسەكان نەكرێت".\nئەو یاساناسە ئەم دۆخەی ئێستای بە "تەسفیەكردن و بێدەنگكردن" ناو برد و جەختی كردەوە كە "لایەنی پەیوەندیدار بۆ یەكلاییكردنەوەی هەر تۆمەتێك بریتییە لە دادگا. وەزیر و سەرۆكوەزیران و هەر كەسێكی دیكەیش بۆیان نییە سەبارەت بە تۆمەتباركردنی كەسێك هیچ بڵێن".\nهاوكات پێی وایە "كە دۆخی مافەكانی مرۆڤ و پێشێلكارییەكان گەیشتنە لووتكە، ئەو كاتە ئەوەی پێی دەگوترێت دادگا ڕۆڵی بچووك دەبێتەوە و لایەنی سیاسی و دەسەڵاتەكانی جێبەجێكردن و پەرلەمان دەبن بە دادوەر و داوەریی بەسەر خەڵكەوە دەكەن".\nهەریەكە لە (شێروان شێروانی، ئەیاز كەرەم، گۆهدار محەمەد، هاریوان عیسا و شڤان سەعید) كە بەشێكن لە دەستگیركراوان، ئەمڕۆ دادگایی كران. دۆسیەكانی بەدەل بەرواری و ئومێد حاجییش گەڕێندرانەوە بۆ ئاسایشی گشتی و دادگای لێكۆڵینەوەی ئاسایش، چونكە "دۆسیەكانیان كەموكووڕی لە لێكۆڵینەوەدا هەیە".\nهەر سەبارەت بە قسەكانی مەسروور بارزانی، هەرێم ڕەفعەت، پارێزەری دۆسیەكانی دەستگیركراوان (شێروان شێروانی و گۆهدار زێباری)، بۆ پەرەگراف وتی "وتارەكەی سەرۆكی حكوومەت زۆر بە مەترسیدار دەبینم. گومان دەكرێت ئەو وتارە دەستی دادوەر ببەستێت لە بڕیارداندا".\n"تا ئێستا دادگا یەكلایی نەكردووەتەوە ئەو كەسانە تاوانبارن یان بێتاوان، سەرۆكی حكوومەت بەر لە بڕیاری دادگا بڕیاری داوە"، هەرێم ڕەفعەت وای وت.\nقسەكانی سەرۆكی حكوومەت، كەسوكاری دەستگیركراوانیشی نیگەران كردووە و ترسیان هەیە دۆسیەكە بە ئاقارێكدا ببات كە "سزای قورس"ی بۆ دەستگیركراوەكان لێ بكەوێتەوە.\nئەیهان سەعید، چالاكی مافەكانی مرۆڤ و برای شڤان سەعید (یەكێك لە دەستگیركراوانی بادینان)، بۆ پەرەگراف وتی "قسەكانی سەرۆكوەزیرانی هەرێم، پێشێلكردن و دەستوەردانە لە كاروباری یاسایی. نابێت دەسەڵاتی جێبەجێكردن دەستوەردان لە كاری دەسەڵاتی دادوەری بكات".\nئەو لەگەڵ ئەوەی هەموو تۆمەكان كە دراونەتە پاڵ دەستگیركراوان ڕەت دەكاتەوە، دەشڵێت "ئەوەی كە سەرۆكی حكوومەت بە موتڵەقی هەموو دەستگیركراوەكان بە سیخوڕی و كاری تێكدەرانە تاوانبار دەكات، ناوزڕاندنی دەستگیركراوەكانە و زۆر مەترسیدارە. ئەمە دەری دەخات دادگاكانیش كەوتوونەتە ژێر دەسەڵاتی جێبەجێكردن".\nیەكێك لە ڕەخنەی پارێزەرانی دۆسیەی دەستگیركراوانی بادینان ئەوەیە كە هەر لە سەرەتاوە دۆسیەكان بە شێوەیەكی "نایاسایی" مامەڵەیان لەگەڵ كراوە و لە كاتی وەرگرتنی وتەی تۆمەتبارەكان، پارێزەرەكانیان ئامادە نەبوون. ڕێگەش نادرێت كەسوكارەكانیان بیانبینن. هەر بۆیە ئەمڕۆ پارێزەرەكان داوای دووبارە وەرگرتنەوەی وتەی تۆمەتبارەكانیان كردووە.\nپارێزەر هەرێم ڕەفعەت بە پەرەگرافی وت "تۆمەتبار مافی ئەوەی هەیە پارێزەری هەبێت و لە كاتی وەرگرتنی وتەی لەلایەن دادوەرەوە، پارێزەرەكەی ئامادە بێت، بەڵام ڕێگەیان پێ نەداوم. لە دهۆك و هەولێریش زۆر داواكاریی بینینی دەستگیركراوەكانم پێشكەش كردووە، بەڵام داواكارییەكانم وەرنەگیراون".\n"هەر كەسێك تۆمەتبار بكرێت بە هەر پرسێك، بەپێی یاسا مافی خۆیەتی لە ماوەی 24 كاتژمێردا بزانێت بۆ چی دەستگیر كراوە و بە چی تۆمەتبارە. مافی گرتنی پارێزەر و وتە و تەنانەت بێدەنگبوونیشی هەیە" دانا دارا، یاساناس، وا دەڵێت.\nئەو یاساناسە پێی وایە "دەبێت حكوومەت مافی هاووڵاتیانی بپارێزێت". ئەو نموونەیەك دەهێنێتەوە و دەڵێت "ئافرەتێكی سویدی بووبوو بە داعش، تیمێك لە هەرێم چوو ڕزگاری كرد و بە سەلامەتی گەیاندیانەوە سوید، بۆچی لە هەرێم مافی بیانییەكان لە هاووڵاتیانی خۆی پارێزراوترە؟!".\nبە وتەی ئەیهان سەعید بۆ پەرەگراف، لە 13-8-2020ـەوە تا ئێستا "زیاتر لە 400 كەس دەستگیر كراون"، بەڵام زۆربەیان بە "بەڵێننامەی ئەمنیی كە ئیتر خەباتی مەدەنی نەكەن، ئازاد كراون. بەشێكیشیان سزا دراون". وتیشی "ئەوانەی ئێستا لە زینداندا ماون، 76 كەسن".\n"ئێمە وەكو كەسوكاری دەستگیركراوان و چالاكانی مافەكانی مرۆڤ، لە هەر بڕیارێكی ناتەندروست كە دەستگیركراوەكان سزا بدرێن، بێدەنگ نابین. جگە لە دادگای تەمیز و دادگای فیدراڵیی عێراق، كەیسەكە دەبەینە ناوەندە جیهانییەكان. دەبێت دادگا بڕیارێكی دادپەروەرانە بدات. بێدەنگبوونمان پەیوەستە بە ئازادكردنی دەستگیركراوەكانەوە"، ئەیهان سەعید وای وت.\nهەڵمەتی دەستگیركردنی ڕۆژنامەنووس و چالاكوانانی بادینان، لە مانگی ئابی 2020ـەوە دەستیپێكرد، ئەوەش دوای خۆپیشاندانێكی ناڕەزایی، كە لە زاخۆوە سەریهەڵدا و هەرزوو گۆڕا بۆ بارگرژی و بەهۆی تەقەكردن و پێكداهەڵپژانەوە، چەندین كەس لە مەدەنی و پۆلیس برینداربوون.\n"هێزێكی چەكداری دەمامكدار، بێ خۆ ناساندن، بە زۆر كوڕەكەیان ِراپێچكردم و ڕفاندیان، بە ئێستاشەوە هەر نەمزانی كام هێز و بۆچی كوڕەكەیان بردم، یان نازانم لە چ زیندانێك و لە كوێیە" محەمەد ئەمین، باوكی گوهدار زێباری پێشتر بۆ پەرەگراف وای وت، ئەو لێدوانەی دوای چەند هەفتەیەك بوو لە دەستگیركردنی كوڕەكەی.\nچەندین مانگ دوای دەستگیر كردنیان، كەسوكار و پارێزەرو هاوڕێیانیان، بە پەرلەمانتارانی كوردستانیشەوە تەنها بەدوای وەڵامی ئەو پرسیارەوە بوون؛ بۆچی دەستگیركراون و بەڵگەكانی تۆمەتباركردنیان چین؟، بەڵام وەڵام دەست نەكەوت.\nهاوكات ژمارەی یاسایی پەرلەمانتارانی كوردستان، لە نوسراوێكدا داوایان لە سەرۆكایەتی پەرلەمان كرد دەستگیركردنی ڕۆژنامەنووس‌و چالاكانی مەدەنی لە هەولێرو دهۆك بخرێتە بەرنامەی كاری دانیشتنێكی پەرلەمانەوەو وەزیری ناوخۆ بانگهێشت بكرێت، بەڵام ئەوەش گوێی لێ نەگیرا.


جیاوازی رینۆپلاستی بە شێوازی کراوە و بەستراو\nجیاوازی رینۆپلاستی بە شێوازی کراوە و بەستراو\nبۆ ئەنجامدانی نەشتەرگەریی لووت، دەبێ لەسەر لووت گۆرانکاری بکرێت واته دەبێ چەقۆی نەشتەرگەری بچێته ژێر پێست و لەسەر سکلێتی لووت گۆڕانکاری پێکبێنێت. پزیشکی نەشتەرگەری هیچ کاری بە پێستی لووت نییه. بۆ دەستگەیشتن به ژێر پێست دوو شێواز هەیه: لە شێوازی یەکەمدا نێوان کونەکانی لووت بەوردی دەبڕدرێت و پێستی لووت لەسەر شانه بەرزدەبێتەوه. ئەم شێوازه بە شێوازی کراوه ناسراوه. شێوازێکی تر بەناوی شێوازی بەستراو هەیه که هەنێک بەشی ناوەوەی لووت دەبڕدرێن. لە هەر دوو شێوازدا پێست لە سکلێت جیادەبێتەوه.\nله شێوازی کراوەدا دیتنی پزیشک زیاتره و پزیشکی نەشتەرگەری دەتوانێت گۆڕانکاری وردتر لەسەر لووت پێکبێنێت. قازانجی شێوازی بەستراو ئەوەیە که چاککردنەوە خێراتر و ڕاحەتتر ئەنجامدەدرێت و لە هەنێک نموونەدا تەنانەت بەرئەنجامەکەی باشتره و برینی تەقەڵیش نییه. هەڵبژاردنی شێوازی نەشتەرگەری ماوەتەوه سەر پزیشکی نەشتەرگەری و ئەندازەی گۆڕانکارییەکان. واته بەپێی ئەوەی که پزیشکی نەشتەرگەریی له کام شێوازدا لێهاتووتره و هەروەها بەپێی ئەوەی که چ ڕادەیەکی گۆڕانکاری لەسەر لووت پێویسته، لەگەڵ ڕێکەوتن لەگەڵ نەخۆش یەکێک لەم دوو شێوازه هەڵدەبژێردرێت. بە گشتی شێوازی کراوه لایەنگری زۆرتری هەیه چونکا چاوەڕوانییەکانی نەخۆش باشتر دێنێتەدی و پزیشک له ئەنجامدانی گۆڕانکارییه ئاڵۆزەکاندا توانایی زیاتری دەبێت. هەروەها ئەگەر نەخۆش نەیهەوێت تەنانەت بۆ ماوەیەکی زۆر کەمیش جێگەی تەقەڵ لەسەر پێستی بمێنێتەوە و داوای گۆڕانکاری قورس نەکات، شێوازی بەستراو هەڵدەبژێردرێت.


خۆپیشاندانەکانی عێراق تا دوای رێورەسمی چلەی ئیمام حوسێن هەڵپەسێردرا\nچالاكوانانی مەدەنی بەشداربوو لە خۆپیشاندانەکان رایانگەیاند ''خۆپیشاندانەكانمان دژبە حكوومەتەكەی عادل عەبدولمەهدی هەڵپەساردووە تا ئەو كاتەی رێورەسمی چلەی ئیمام حوسێن كۆتایی دێت''.\nئاوێنه: سەلیم جەسور، چالاكوانی مەدەنی لە شاری دیوانییە رایگەیاند كە چالاكوانان رێككەوتوون لەسەر هەڵپەساردنی خۆپیشاندانەكان تا ئەو كاتەی رێورەسمی چلەی ئیمام حوسێن كۆتایی دێت.\nجسور وتیشی، ''دوای تەواوبوونی رێورەسمی چلەی ئیمام حوسێن، خۆپیشاندان و ناڕەزایەتیی دەربڕین دەست پێ دەكەینەوە تا ئەو كاتەی داواكارییەكانمان سەبارەت بە باشكردنی خزمەتگوزاری، رەخساندنی دەرفەتی كار، سزادانی گەندەڵكاران جێبەجێ دەكرێت''.\nژمارەیەکی زۆری هاووڵاتی شیعە مەزهەب لە ناوچەكانی دیكەوە بە پیادە روو دەكەنە شاری كەربەلا باشووری عێراق بۆ ئەوەی لە رێورسمی چلەی ئیمام حوسێن بەشداری بكەن كە ٢٠ی ئەم مانگە بەڕێوەدەچێت.\nهەر لەوبارەوە خەلدون ئەحمەد، چالاكوانی مەدەنی لە شاری موسەننا ئاماژەی بەوەدا كە لە دوێنێ دووشەممەوە خۆپیشاندانەكانیان هەڵپەساردووە تا ئەو كاتەی رێورەسمی چلەی ئیمام حوسێن كۆتایی دێت.\nئەحمەد وتیشی، ''ئامانج لە هەڵپەساردنی خۆپیشاندانەكان، ئەوەیە هاووڵاتییان بتوانن بۆ بەشداریكردن لە رێورەسمی چلەی ئیمام حوسێن سەردانی شاری كەربەلا بكەن و هێزە ئەمنییەكانیش بتوانن گیانی زیارەتكاران بە باشی بپارێزن''.\nلای خۆیەوە چالاكوانی مەدەنی لە زیقار، هانی خەلدون باسی لەوە كرد كە بە هەمان شێوە خۆپیشاندانەكان لە شارەكەدا هەڵپەسێردراوە تا هاووڵاتییان بتوانن سەردانی شاری كەربەلا بكەن و لە رێورەسمی چلەی ئیمام حوسێن بەشداری بكەن.\nلە رۆژی سێشەممەی رابردووەوە، خۆپیشاندان و ناڕەزایەتیی دەربڕین دژبە گەندەڵی، بێكاری و خراپی خزمەتگوزارییەكان شاری بەغدا و چەند شارێكی باشووری عێراقی گرتووەتەوە و پێكداھەڵپڕژان لە نێوان خۆپیشاندەران و ھێزە ئەمنییەكاندا روویداوە.\nخۆپیشاندەران ھێزەكانی حكوومەت بەوە تۆمەتبار دەكەن كە ھێزە ئەمنییەكان بە دەستڕێژی گوللـە رووبەڕووی خۆپیشاندەران دەبنەوە، بەڵام ھێزەكانی حكوومەت بانگەشەی ئەوە دەكەن كە كارمەندانی ئەمنی و خۆپیشاندەران لە میانی خۆپیشاندانەكاندا بوونەتە ئامانجی قەناس بەدەستە نەناسراوەكان.\nبەپێی دوایین ئامار كە دوێنێ یەكشەممە لە لایەن وەزارەتی ناوخۆی عێراق بڵاوكرایەوە، ژمارەی ئەو كەسانەی كە لە خۆپیشاندانەكاندا كوژراون، گەیشتووەتە ١٠٤ كەس، ھەروەھا شەش ھەزارو ١٠٧ی دیكە بریندار بوون.\nوێنە..لەبەردەم باڵیۆزخانەی توركیا لە بەغدا خۆپیشاندان بەڕێوەچو\nلەعێراق 53 توشبوی دیكەی كۆرۆنا گیانیان لەدەستدا \nشێرکۆ میروەیس: عێراق دیراسەی وەرگرتنی هەڵوێستی توند لەدژی تورکیا دەکا


ئەفرین کورد بەرەو کوێ دەبات؟، برایم فەڕشی – Peshmergekan\nئەفرین کورد بەرەو کوێ دەبات؟، برایم فەڕشی\nوڵاتانی ڕۆژئاوا و سەرجەم مێدیای گرێدراوی ناوەندەکانی سیاسەت، ئاگایان لە وردەکارییەکانی هێرشی عوسمانلییەکان بۆ ڕۆژئاوای کوردستان و شاری ئەفرین هەیە، هەرچەند ئەوان داڕێژەری سەرەکی ئەم پرۆژەیەی ئانکارا نیین،\nبەڵام بە بێ ئاگاداری ئەوان، رووسیە و وڵاتانی ناوچە ئەم هێرشە نەکراوە. زیاتر لە پەنجا ڕۆژ لە خۆڕاگریی بێ وێنەی ئەفرین تێدەپەڕێ و سەرجەم وڵاتانی جیهان و ناوەندەکانی ناونەتەوەیی هەنگاوێکی جیددییان بۆ کۆتایی پێهێنان هەڵنەگرتووە و بگرە ئەوەی ڕوودەدا دڵخوازی ئەوانیشە، نە لە بەر تورکیا بەلكو لە بەر ستراتێژی خۆیان لە ڕۆژهەڵاتی ناوەڕاست.\nگەر جوغرافیای سیاسی چل ساڵ بەر لە ئەمڕۆ، واتە پێش هاتنە سەر کاری ئیسلامی شیعە لە ئێران بێنینە بەر نەزەر، ڕۆژهەڵاتی ناوەڕاست جگە لە شەڕ و ناکۆکی عەڕەب و ئیسرائیل دۆخێکی سیاسی کەمتر ئاڵۆزی هەبوو. ئێران نەک ئەندامی ناتۆ بەڵکوو وڵاتێک بوو کە سەرمایەکەی لە کۆنسێڕنەکانی جیهانی وەک کروپی ئاڵمان و بانکی جیهانیدا دەسووڕا، نەوت بە نڕخی کەم دەگەیشتە دەست ڕۆژئاواییەکان. بەڵام لە ئێران، عێراق، ئەفغانستان، لیبی و عەڕەبستان و میسر دەنگی نوێ کە جیاواز لە گەڵ سیاسەتی ئامریکا و وڵاتانی سەرەکی ئوروپا بوو دەبیسترا. ئۆپێک وەک ڕێکخراوی کۆنترۆڵکردنی نڕخی نەوت دەوری سیاسی دەگێڕا. سۆویەت لە هێندێک لە وڵاتانی ڕۆژهەڵاتی ناوەڕاست وەک عێراق، سوریا، لیبی و تەنانەت ئێران چەشنێک ئاڵترناتیو بوو لە بەرانبەر ئامریکا و ئورووپییەکان . ئەفغانستان ڕاستەوخۆ چوو بووە ژێڕ سەیتەرەی سۆویەت.\nئەوەی هێزەکانی ئیسلامی هەرچوار پارچە لەببەیک بە بەناو جیهادی ئەردۆغان دەدەنەوە، داڕزانی سیاسەت لە کوردستان دەنوینێ. هێزەکانی ئیسلامی کە بە ئاشکرا پاڵپشتی داعش دژ بە کورد بوون و بە دەستی کوردی داعش لە بەر کامێڕاکان سەری پێشمەرگە لە لەشی جیاکراوە، تێگەیشتنی لە مێژینەی ئەو کوردانە بۆ خەلافەتکردن بە سەر کوردستانەوە نیشان دەدات. ئەوان لە هەر چوارپارچە خەونی خەلافەتی ئیسلامی بە کوردستانەوە دەبینن و دەبنە هاودەستی تاران و ئانکارا و بەغدا و دمێشق و سەعودیە و شوێنی تر. ئەو پۆتانسیلەی کە لە موسڵمانی شیعە و سوونی عەڕەب و ترک و فارسدا هەیە، لە کوردەکەشدا بۆ جیهاد دژی کوردی بەناو ناسیۆنالیست، چەپ، لائیک، دێموکرات، نادێموکرات، کرێکاریی، ناکرێکاری هەیە.\nئەفرین بەرەو دەربازبوون لە ستراتێژێکی کۆنی بێ داهاتوو ڕێنمۆنی دەکات، گەر پەیامی ئەم شارە و خەڵکە کەم وێنەکەی بژنەوین. ئەفرین بەڵگەیەکی زیندووی دۆڕانی سیاسەتی کورد لە یەک سەدەی ڕابووردوە. بانگی ئەفرین ستراتێژی هەمەگیر و هەمەلایەنی کوردستانییە، کە بە پێی قانوونی ئانکارا و تاران و دمێشق و بەغدا داناڕێژدرێ، بە پێی بەرژەوەندیی کورد خۆی لە جیهانێکی پڕ لە ئاڵۆزییدا دا دەڕێژرێ، یان خۆ لە ستراتێژییەکی ئەوتۆدا دەبینیننەوە، یان خۆمان ڕێگا بۆ تڕاژێدییەکانی داهاتوو خۆش دەکەین.\nکاتی ماوە بۆ نەورۆز\nبکوژانى شەهید قادر قادری باندێکی پێنج کەسین کە یەکیان ژنە و دەستگیرکراون\nئەگەر خۆخۆری ناوخۆی نەبوایە، یەکێك لە دەوڵەتە بە‌هێزەکانی ناوچە، دەوڵەتی کوردی دەبوو!!، محمد سلێمانی\nئاگاداری بۆ ئەندامان و لاینگرانى حیزبى دێموکرات، ع ـ شریف زادە\nروداو: روونکردنەوەیەک لە کانتۆنی عەفرینەوە: بە پلان خەڵکی مەدەنی شارەکەیان چۆڵکرد.\nکوردبوون و ناسیۆنالیزم بەشی 30/31 ، هەڵۆ بەرزەنجەیی


بەسەرنجدان لەواقعی جێنفوز و خواستی بنکە جەماوەریەکەیان و کاریگەرییەکانی ماتریالیزمی مێژوو، ئەوا یەکگرتنەوەی یەکێتی و گۆڕان کارێکی لۆژیکی و ئاسانە. بەپێچەوانەشەوە، بەتێگەیشن لەخواست و ئیرادە و بەرژەوەندییەکانی سەرکردایەتیەکانیان، ئەم پڕۆسەیە ئەستەم و ئاڵۆزە!\nبۆئەوەی ئەم دوو ھێزە یەکبگرنەوە یان ھاوپەیمانبن، پێویستە ئەوان پێش ئەم ھەنگاوە، بتوانن خۆیان لەناو خۆیاندا یەکبگرنەوە و ھاوپەیمانبن و ئەم دۆخە لۆکاڵیە دژوارانەی ناوخۆیان ڕەت بدەن، کە بەسەر گروپگەل و باڵ و ئاراستەی جیاوازدا دابەشیکردوون!\nدوو گرفتی ڕاستەقینە لەبەردەم یەکگرتنەوەی یەکێتی و گۆڕان ئامادەگی بەرچاویان ھەیە کە ئەم دوو گرفتە فیفتی بەفیفتی بەسەر ئەو دوو ھێزەدا دابەشبوون.\nگرفتی لای گۆڕان پەیوەندیدارە بەخەیاڵێکی سیاسی بێھودەوە و لەم پێناوەشدا ھەرچی دەکات نازانێت چۆن خواشی ھەبێت و خورماش! ھەرچی گرفتی یەکێتیشە، پەیوەندیدارە بەیەکلایی نەبوونەوەی دۆخی ناوخۆی، چونکە ھەریەکێک لەئاراستە جیاوازەکان، خوازیاری سەرکەوتنی یەکجارەکییە بەسەر ئەوی تریاندا کە ئەمەش وەک ئەوە وایە، بەنۆبەت حەکایەتی مێش بۆ یەکتری بکەن!\nبۆئەوەی یەکێتی و گۆڕان یەکبگرنەوە، دەبێت گۆڕان لەپێناو خەڵکدا خودا ھەڵبژێرێت و لەپێناو سلێمانیشدا دەستبەرداری خورما بێت. باڵەکانی یەکێتیش ھەرنەبێت لەبەر حورمەتی خوێنی شەھیدان و شکۆمەندی مام جەلال، دەست لە حەکایەتی مێش ھەڵبگرن و بیر لەڕیوایەتێکی مومکین بکەنەوە. ڕیوایەتێک کە بۆخۆیان سەرەتای ھەبێت و بۆ خەڵکیش کۆتایی!


گیان لە دەستدانی کۆڵبەرێکی دیکەی کورد به هۆی ڕەق‌بردوویی\n17:05 - 21 سەرماوەز 2718\nئاژانسی کوردپا: کۆڵبەرێکی کوردی خەڵکی پیرانشار لە بەرزاییەکانی سنووری ئەو شارە به هۆی سەرمابردوویی گیانی لە دەست دا.\nبەپێی هەواڵی گەیشتوو بە ئاژانسی هەواڵدەریی کوردپا، شەوی سێشەممە ڕێکەوتی ٢٠ی سەرماوەز، کۆڵبەرێکی کورد بە ناوی \_"زانیار عەزیززادە\_" کوڕی سلێمان خەڵکی پیرانشار لە کاتی کۆڵبەریدا بە هۆی سەرمابردوویی گیانی لە دەست دا.\nئەو کۆڵبەرە کوردە بۆ دابینکردنی بژیوی ژیانی ڕووی لە ناوچە سنوورییەکان کردبوو کە به هۆی سەرمابردوویی لە بەرزاییەکانی \_"ئالانە\_" گیانی لە دەست دەدات.\nتەرمی ئەو کۆڵبەرە کوردە بۆ نەخۆشخانەی پیرانشار ڕاگوێزراوە و تا ئێستا ڕادەستی بنەماڵەکەی نەکراوە.\nلەم پێوەندییەشدا، شەوی هەینی ڕێکەوتی ٤ی خەزەڵوەر، کۆڵبەرێکی کورد بە ناوی \_"موزەفەر حوسێنی\_" تەمەن ٣٥ ساڵ کوڕی عەلی خەڵکی گوندی گسیان سەر بە ناوچەی مەرگەوەڕی ورمێ لە کاتی کۆڵبەریدا بە هۆی سەرمابردوویی گیانی لە دەست دا.\nساڵی ڕابردووش ٥ کۆڵبەری کورد بە هۆی سەرماوسۆڵە و ڕنوو لە شارەکانی ورمێ، شنۆ و پیرانشار گیانیان لە دەست دا.


ANF | دەوڵەت سروشتی جۆلەمێرگ وێران دەکات\nشه‌ممه, 12 May 2018, 12:18\nمحاویلەکانى ناوەندەکانی بەرهەمهێنانی وزەی کارەبا "هایدرۆئەلیکتریک" (HES)ی دەوڵەتى تورکیا بوونەتە سەرچاوەى زیانێکى گەورە بۆ سروشت و ئاو هەواى جۆلەمێرگ. ناوەندی وێستگەى کارەبا لە گوندی ئۆتلوجا، زیانێکى گەورەى بە سروشت، باخ و رەزەکان و ژینگە و گیانەوەران گەیاندووە.\nسروشتی جۆلەمێرگ بە دەوڵەمەندی و جۆراجۆربوونى سەوزایی و ناوچەی دارستان و لەوەڕگەکانی، شوێنى ژیانى دەیان جۆر بوونەوەرە و ئەوەش سروشتێکی زۆر جوان و دڵرففێنى خوڵقاندووە. ناوەندی شارەکە و ناوچەکانی جۆلەمێرگ خاوەنى ئەو تایبەتمەندییەن، کە دەتوانیت هەر چوار وەرزی ساڵ لەیەک کاتدا ببینیت. بەهۆی نەخشەی جوان و تایبەت و ئاو و هەواکەیەوە، سروشتی جولەمێرگ یەک پارچە سەوزاییە، بەڵام دەوڵەتی تورکیا دەیەوێت دەوڵەمەندیی شارەکە بە سیاسەتی کاولکارانەی لەناوببات.\nدەوڵەتی تورکیا چەند شێوازێک بۆ وێرانکردنى ژینگەى جۆلەمێرگ پەیڕەو دەکات. یەکێک لەو ڕێگایانە، دانانى وێستگەى کارەبایە بە بێ رەچاوکردنى دۆخى ژینگەى ناوچەکە و لەو رێگەیەوە دەیەوێت سروشتی جۆلەمێرگ لەناو بەرێت و ئاو و خاکی باکووری کوردستانیش بەکاربهێنێت بۆ بەرهەمهێنانی وزەی کارەبا بۆ ناوچەکانی تر.\nزیندەوەرانی هەرێمی زاپ لەناو دەچن\nدەوڵەتی تورکیا سەرچاوەکانى ئاوی ئەو سروشتە جوانە بەکاردەهێنێت بۆ دروستکردنی وزەی کارەبا و لە تەواوی ئەو شوێنانەی شارەکە کە ئاویان لێیە، دەوڵەت ناوەندی بەرهەمهێنانی وزەی کارەبای دروستکردووە. ئەوەش دەبێتە هۆی لەناوچوونی زیندەوەران و لەناوچوونی سروشت.\nلە سەر دەریاچەی زاپ، ژمارەیەکی زۆر ناوەندی بەرهەمهێنانی وزەی کارەبا دروستکراون. بەو هۆیەشەوە بەشێکی زۆر لە ناوچەکانی هەرێمی زاپ و دوورگەى ناو دەریاچەکە بێ ئاو بوون و وشکیان کردووە. لەهەمان کاتدا هەزاران شوێنی سەوزایی وشک بوون و چەندین جۆری زیندەوەرانیش لەناوچوون.\nوێستگەکانی کارەبا زیانیان بە ژینگە و سروشت گەیاندووە\nدەوڵەت بەشێکی زۆر لە سروشت و ژینگەی هەرێمی زاپ'ی کاولکردووە. ئیستاش لەسەر خاکی بەپیتی جولەمێرگ سەرقاڵی دروستکردنی ناوەندی تری بەرهەمهێنانی وزەی کارەبا و ناوەندی کۆکردنەوەى وزەی کارەبایە.\nلە ئێستادا لەسەر رێگای گەڤەر-شەمزینان و لە گوندی ئۆتلوجای جولەمیرگ، خەریکی دروستکردنی ئەو محاویلانەن، کە بۆ پاشەکەوتی وزەی کارەبا بەکاردەهێنرێن. جگە لە ناڕەزایەتیی گوندنشینان، دروستکردنی ئەو هەموو ناوەندەی بەرهەمهێنان و پاشەکەوتی وزەی کارەبا زیانی زۆر بە سروشت و ژینگەی هەرێمەکە دەگەیەنیت.\nدانیشتوانی ئەو گوندانە جگە لە ئاژەڵداری و کشتوکاڵ، هاوکات باخدارییش دەکەن و ژمارەیەکی زۆریش پوورە هەنگیان هەیە. دانیشتوانی گوندی ئۆتلوجا رایانگەیاند "بەهۆی ئەو ناوەندانەی بەرهەمهێنان و پاشەکەوتی وزەی کارەباوە، رەز و باخ و لەوەڕگاکانیان وشک بوون و هەنگەکانیشیان دەمرن".\nداواکارین ناوەندەکانی پاشەکەوتی وزەی کارەبا لاببرێن\nگوندنشینان بۆ ئاژانسی هەواڵیی فورات 'ANF' قسەیان کرد و رایانگەیاند، رەز و باخەکانیان وەک جاران بەرهەم نادەن و یەک لە گوندنشینان کە بەهۆی باری ئەمنیەوە نەیویست ناوی ئاشکرا بکات بە ئاژانسەکەمانی وت "لە مانگەکانی وەرزی هاویندا رەز و باخەکانمان زۆر زوو وشک دەبن، مردنی مێشی هەنگەکانمان بەرێژەیەکی بەرچاو زیادیکردووە، ئێمە داوامان نەکردووە، کە ناوەندی بەرهەمهێنان و پاشەکەوتی وزەی کارەبا لێرە دروست بکەن، بەڵام سەرەڕای ناڕەزایەتیی ئێمەش، ئەو ناوەندانەیان دروستکردووە".\nوتیشی "داواکارین هەرچی زووە ئەو ناوەندانەی بەرهەمهێنان و پاشەکەوتی وزەی کارەبا لاببە، چونکە زیانێکی زۆری بە سروشت و ژینگەی هەرێمەکەمان گەیاندووە".


چه‌كداره‌يل داعش و ده‌سدريژى له‌بان ئافره‌تيگ عراقى - شـه‌فـه‌ق نيـوز\nچه‌كداره‌يل داعش و ده‌سدريژى له‌بان ئافره‌تيگ عراقى\nشه‌فه‌ق نيوز/ ئافره‌تيگه عراقى خوازيار بوى ناوى ئاشكرا نه‌كريه‌ێد له‌وه‌ر مه‌ترسيه‌يل ئاسايشى، باس له‌و روێداگه‌يل تون وتيژى و سزايه‌يله كرد ئه‌را بى بى سى ك هاته‌سه تويشى دوياى ئه‌وه‌گ وه ديل گيرياگه له‌لايه‌ن چه‌كداره‌يل ريكخرياگ داعش.\nئه‌و ئافره‌ته وت: من شيعه‌و توركمانم و هاوسه‌ره‌گه‌م سنى عه‌ره‌به، له ناحيه‌ى ئه‌لعه‌له‌م له شار تكريت ژيايم وه‌رجه ئه‌وه‌گ ريكخرياگ ترۆريستى داعش بايده ژيانمان.\nهاوسه‌ره‌گه‌م خوتبه‌ده‌ر و پياويگ بوى جى ريز و خوه‌شه‌ويسى بوى له كۆمه‌ڵگامان، ئه‌و مزگفتيشه ك له‌تى نماز وه نمازكه‌ره‌يل كردياد نزيك ماڵه‌گه‌مان بوێ.\nئيمه جياوازى له ناونى شيعه‌و سنى نه‌كرديايم وه‌رجه ئه‌وه، كه‌سيش له‌ى باوه‌ته‌و هويچ باسيگ نه‌كردياد و هويچ كه‌سيگيش دوشمن نه‌ياشتيم و دوشمانه‌يه‌يش له‌ناومان نه‌وێ.\nدوكان بويچگيگ سه‌وزى فرووشى داشتيم و خه‌ريك نانكردنيش بويم له ناو باخچه‌ى ماڵه‌گه‌مان و خه‌ريك زراعه‌ت ناو باخچه‌گه بويم و وه فه‌زڵ خودا مه‌عيشه‌ت خوه‌مان ده‌ركرديايم.\nماڵ گه‌ورايگ داشتيم وه كرايه ديايمه‌ێ شماره‌يگ له ژنه مامۆستايه‌يل\nمن دو مناڵ ديرم، كوڕ و دويه‌تيگ، قوتابى بوين له هه‌مان خوه‌ندنگا ك ئه‌و ژنه مامۆستايه‌يله له‌تى ده‌رس ديان و هه‌ر وه يه‌كيشه‌و وه‌ليانا چيان ئه‌را مه‌دره‌سه.\nهه‌ناى ك چه‌كداره‌يل داعش هاتنه شار تكريت، سه‌ربازه‌يل فريه‌يگ له كه‌مپ سپايكه‌ر دان له‌سێداره، يه‌يش يه‌كه‌م كوشتار بوى له‌لايه‌ن داعشه‌و ئه‌نجام درياو له‌تى فيشتر له 1500 سه‌رباز كوشيان و بڕيگ له ته‌رم كوشياگه‌يليش خستنه ئاو فورات.\nبڕيگ سه‌بازيش واين و روى كردنه شاره‌گه‌ێ ئيمه له‌ڕێ ئاوه‌و ك له‌ناونيمان بوى، دوياى ئه‌وه‌يش چه‌كداره‌يل داعش هاتنه په‌يكردنيان.\nله ناونى ئه‌و سه‌ربازه‌يليشه ك واين، توركمانيش له‌تيان وجوود داشت و بڕيگ له‌ليان له ماڵ ئيمه خوه‌يان شاردنه‌وه‌و زانستن منيش توركمانم و ده‌سميه‌ت بڕيگيش له‌ليان دايم له واين له‌ڕى دڵنگه‌يل ژنانه‌وه.\nهه‌ناى ك داعش هاته ناو شاره‌گه‌مان، يه‌كيگ له‌و سه‌ربازه‌يله ك واوين خوه‌ى له‌ناو فڕن نانكردنه‌گه‌مان شاردوێده‌و، فڕنه‌گه‌يش گه‌رم بوى و كه‌ميگيش له‌لى سزان، وه‌لێ هاوار نه‌كرد.\nهاوسه‌ره‌گه‌م سێ پياو له‌ناو مزگفته‌گه شارده‌و، ك شيعه بوين و خه‌ڵك به‌سره.\nرووژيگ له رووژان چه‌كداره‌يل ريكخرياگ داعش له سه‌عات 3ى شه‌وه‌كى هاتن، ئه‌ويش دوياى ئه‌وه‌گ ك زانستوين ئيمه ده‌سميه‌ت سه‌ربازه‌يل ئه‌يه‌يم.\nچه‌كداره‌يل داعش سه‌ربازه‌يل خه‌ڵك به‌سره دينه‌وه‌و يه‌كسه‌ر كوشتنه‌يان و هاوسه‌ره‌گه‌ميش بردن و دى له‌وساوه نه‌زانستم چه وه‌سه‌رێ هات.\nله‌شوون ئه‌وه‌يش هاتنه‌و ئه‌را ماڵمان و دوياى ده‌ركردنمان ماڵه‌گه‌مان ته‌قاننه‌و.\nمنيش وه‌ل هه‌ردوگ مناڵه‌گه‌م و ژنه مامۆستايه‌يل توركمانى و مناڵيگ شيره‌خوه‌ر يه‌كيگ له مامۆستايه‌يل كه‌فتيمنه ڕێ، وه‌لێ چه‌كداره‌يل وساننه‌مان و بردنه‌مان ئه‌را گراجيگ خاسه‌وكردن سه‌ياره‌يل وه‌ل ئافره‌ته‌يل تر وه‌ديل گيرياێ له ناوچه‌گه.\nئيمه نزيكه‌ى 22 ئافره‌ت و مناڵ بويمن، دويه‌ته‌يل له ژنه‌يل جياوه كردن، ئه‌وان په‌نج دويه‌ت بوين و له ورچه‌ومان هه‌تگ وه‌پيان كردن و دويه‌ته‌يليش هاوار كرديان بڕه‌سنه دادمان.\nمنيش هه‌وڵ ئه‌وه دام بانيان بيه‌م، وتمه چه‌كداره‌يل ريكخرياگ داعش قه‌سه‌مدان ئه‌يه‌م وه قورئان واز له‌ى دويه‌ته‌يله بارن و قه‌سه‌مدان ئه‌يه‌م وه خودا ده‌سدريژى مه‌كه‌نه بانيان و هه‌تگيان مه‌كه‌ن, وه‌لێ يه‌كيگ له چه‌كداره‌يل شه‌پازله‌يگ داليم و يه‌كيگيانيش وه گشت قوه‌تيگ قه‌پيگ گرته شانم و خويناليى كرد.\nچوار پياوه وه نه‌وبه ده‌سدريژى كرديانه بان دويه‌ته‌يل و دويه‌ت هاوسه‌ره‌گه‌ميش هه‌تگ كردن ك ته‌مه‌نى هه‌يژده ساڵ بوى ك من ئمايه‌تى كردويم و دوياى ئه‌و هه‌تگكردنه يه‌كسه‌ره گيان له‌ده‌سدا و مرد.\nباقى دويه‌ته‌يليش له ته‌مه‌ن بيس ساڵان بوين و ده‌سدريژى كرديانه بانيان و له هه‌مان وه‌خت هه‌تگيش وه‌پيان كرديان.\nيه‌كيگ له‌و دويه‌ته‌يله تا بويشێد جوان بوى، هه‌تگ فريه‌يگ وه‌پى كرديان و هيلاكى كرديان.\nئه‌و دويه‌ته‌يله تويش خوينڕيزى فريه‌يگ هاتن و يه‌كيگ له‌ليان كه‌فته بان كوچگيگ و سقانى شكياو دوياخريش گيان له‌ده‌سدا.\nگشت ئه‌و دويه‌ته‌يله نه‌خوه‌ش كه‌فتيان و بڕيگيش له‌ليان مردن.\nمنيش ته‌ماشاى روخسار چه‌كداره‌يل كرديام و دووان له‌ليان ناسيم، ك خه‌ڵك شاريگ عه‌ره‌بنشين سنى بوىن نزيك له شاره‌گه‌مان، مه‌ردم فريه‌يگيش له ناوچه‌گه‌مان چينه ناو داعش، وه‌لێ فريه‌يگيش له عه‌ره‌ب سنى ناڕازى بوين له داعش و وه ئازايه‌تى دژايه‌تى ئه‌و ريكخرياگه كرديان.\nئيمه له‌و گراجه حه‌بس كردن وه‌بى خوه‌راك و منيش وه‌زنم فريه داوه‌زى تا ره‌سيمه حاڵه‌تيگ پووس له‌شم شه‌قشه‌قه‌و بوى و كوڵه‌نجييش داپيمه‌و وه‌بى ئه‌وه‌گ هس وه‌پى بكه‌م.\nنزيكه‌ى 21 رووژ له‌و گراجه كه‌نديم و دوياى ئه‌وه‌يش پياويگ پير وه‌ساڵاچگ كردنه پاسه‌وانمان، ئه‌و پياوه خوه‌شمان تواست، ئاو ئه‌رامان هاوردياد هه‌ر وه‌ختيگ چه‌كداره‌يل له هه‌تگكردنمان واز هاورديان.\nرووژيگيش له رووژان شير ئه‌را مناڵه‌يلمان هاورد، وه‌لێ رووژيگ چه‌كداره‌يل هاتن و كردنه‌مانه دو به‌شه‌و، به‌شيگ له‌ليمان دويره‌و خستن و منيش وه‌ل مناڵه‌يلم و مناڵ مامۆستا توركمانيه‌گه مه‌ندم ك خوه‌ى له‌ئاكام هه‌تگكردن گيان له‌ده‌سدا.\nپياوه پيره‌گه وته‌پيمان ئيوه‌يش ئه‌وه‌ن، بايه‌سه يه‌كسه‌ر خوه‌دان قورتار بكه‌ين، ئمجا برده‌مان ئه‌را ڕييگ له ده‌يشت ناوچه‌گه‌و خوه‌ى گله‌و خوارد.\nمن له‌ناو گراجه‌گه داوا له خودا كرديام بڕه‌سيده دادمان، باوه‌ڕم ئه‌وه بوى خودا ئه‌و پياو پيره ئه‌رامان ره‌سان تا قورتارمان بكه‌ێد.\nدوياى ئه‌وه‌يش زانستم ك چه‌كداره‌يل ريكخرياگ داعش ئه‌و پياو پيره كوشتنه له‌وه‌ر ئه‌وه‌گ ده‌سميه‌ت ئيمه داگه ئه‌را واين، پياويگ فريه خاس بوێ.\nروێ كرديمنه بياوانيگ، هه‌وريش هاورد و نمه‌نم وارانيش بوى و زه‌وييش ته‌ڕ بوى و ئيمه‌يش دڵنگ وه‌پيمان نه‌وى مقه‌يه‌تمان بكه‌يد له‌و وارانه و خوه‌راكيش نه‌ياشتيم و هه‌ر گژوگيا خوارديايم.\nكوڕ شيرخوه‌ره‌گه‌ێ ژنه مامۆستاگه مرد و له باوه‌ش من بوێ، دوياى په‌نج رووژ ره‌سيمنه كه‌ركوك، چيمه ماڵه كويه‌نه‌گه‌ى ميمگم له كه‌ركوك.\nخيزان ئه‌و دويه‌ت بويچگه ك واى وه‌لما پيشوازى له‌لى نه‌كريا، وتن ئى مه‌سه‌له په‌يوه‌سه وه شه‌ره‌ف، ئيسه‌يش ئه‌و ها ئيران چاره‌سه‌ر ده‌روينى ئه‌راێ ئه‌كه‌ن.\nشوون و نوين هاوسه‌ره‌گه‌م نه‌زانستم، قه‌ورسانه‌يليش گه‌رديم و مينه‌ى دويه‌ت هاوسه‌ره‌گه‌ميش و ئه‌و پياو پيريشه كردم ك ده‌سميه‌تمان دا له واين، وه‌لێ بى فايده بوى و كه‌سيان نه‌يمه‌و.\nئيسه‌يش مناڵه‌يلم ئحساس وه دڵته‌نگى ئه‌كه‌ن، كوڕه‌گه‌م قسه ناكا له‌و رووژه‌و ك ئى موسيبه‌ته هاه تويشمان.\nهه‌وڵ دام گله‌و بخوه‌م ئه‌را شوون و ماواى خوه‌م و له‌ورا بژيه‌م، وه‌لێ ناتويه‌نم، ئيسه په‌نا بردمه‌سه لاى پيره‌ژنيگ و هه‌وڵ ئه‌يه‌م ته‌دبير خوه‌م بكه‌م و مه‌عيشه‌تم وه هه‌ر جووريگ بوود ده‌ربكه‌م.\nئيمه تويش سه‌ختيه‌يل رخه‌وبه‌ريگ هاتيم وه‌ده‌س چه‌كداره‌يل داعش و فريه‌يش ئه‌زيه‌ت كيشايم، باوه‌ڕم ئه‌وه‌سه هه‌ركه‌سيگ تويش ئيچنه حاڵه‌ته‌يليگ باێد ئه‌زانيد چه‌نيگ تويش شه‌ڕ هاتگه، ئيه‌يش ته‌نيا ئه‌را مناڵه‌يلم ژيه‌م.


راستییەکەی جوابی ئەو پرسیارە دوو لایەنی ھەیە: یەکیان مەرجەعیەتی سیاسی و ئەوی دیکەیان مەرجەعیەتی نەتەوەییە.\nبە درێژایی مێژووی کوردستان لە ململانێ و شەڕی چەکداری لەگەڵ رژێمەکانی دەوروبەر و تەنانەت زلھێزەکانی وەکو ئینگلیزیش، قەت مەرجەعییەتێکی سیاسی و نەتەوەیی ئەوتۆ درووست نەبووە کە بتوانێ لە ململانێی ناوخۆییدا، قسەی کۆتایی بکات، چونکە ھەمیشە مەرجەعەکان خۆیان تەڕەفێکی بەھێزی ململانێی سیاسی بوونە و ھەوڵیانداوە نەیارەکانیان یان ئەوانەی وەکو ئەوان بیر ناکەنەوە تەسفییە بکەن. بەواتایەکی دیکە نەتەوە سیاسەتی پێکراوە.\nھەمیشە لاقێکی سیاسەت لە ناوخۆدا لەنگ بووە، ھەر بۆیەشە لە ھەموو مامەڵەیەک لەگەڵ داگیرکەراندا، سەرکردایەتیی بزووتنەوەی چەکداری و سیاسی، لە ھەنگاوی یەکەمدا داوای گرەنتی کردنی پێگەی سیاسی و حوکمڕانیی خۆیان کردووە. کەسانێک ئەگەر ویستبیان لە دەرەوەی ویست و ئیرادەی ئەوان رێککەوتن لەگەڵ داگیرکەراندا بکەن، بە جاش و خائین وێنا کراون.\nلە دنیای ئەمڕۆدا، جگە لە مەرجەعییەتی ئایینی و مەزھەبی، مەرجەعییەتی سیاسی و نەتەوەیی و کۆکردنەوەی لە یەک تاکە کەسدا باوی نەماوە، چونکە عاقیبەتەکەی دیارە؛ ئەو کەسە بیەوێ یان نەیەوێ ھەر بەرەو تاکڕەوی دەڕوات و قەتیش ناتوانێ بە یەکچاو سەیری ھەموو کۆمەڵگا بکات.\nبۆیە مەرجەعی پایەداری ھەموو میللەتێکی ئازاد و دیموکرات بریتییە لەو دامەزراوانەی کە بە دەنگدانی راستەوخۆی خەڵک ھەڵدەبژێردرێن. مەرجەعی ھەرە باڵای ھەموو وڵاتان دەستوور و دەسەڵاتی دادوەرییە کە بچینەی قانوونەکانی وڵات و جێبەجێبوونیان زامن دەکەن.\nپڕوپاگەندە و پێداگری لەسەر درووستکردنی مەرجەعییەت لە دەرەوەی دامەزراوەکان و تەسلیمکردنی ھەموو بڕیارە چارەنووسسازەکان بە یەک کەس، لە ھیچ شوێنێکی دنیا سەرکەوتوو نەبووە، یەکسانی و عەدالەتی بەرھەم نەھێناوە. (ئەوانەی ئەو پێداگرییە دەکەن، دەیانەوێ خۆیان لەپشت مەرجەعیەتێکدا حەشار بدەن و بیکەن بە قەڵغانی ھەموو چەوتییەکانیان)بە پێچەوانەوە ھەمیشە کوتلەیەکی گەورەی ناڕازیی بەرھەم ھێناوە و ئەوانیش یان ھەوڵی رووخاندنی مەرجەعیان داوە، یانیش مەرجەعێکی دیکەیان بۆخۆیان درووست کردووە.\nزروفی کوردستان وا دەخوازێت کە بە زووترین کات بیر لە نووسینەوەی دەستوورێکی ھاوچەرخ بکرێتەوە، یان ئەوەتا ھەوڵەکانی رابردوو بۆ نووسینەوەی دەستوور زیندوو بکرێنەوە. دەستوورێک کە ببێ بە مەرجەعی یەکلاکەرەوەی ھەموو ئەرک و مافەکان و، دیاریکردنی ھەموو چوارچێوەکان. دەستەڵاتی دادوەری لەژێر ھەیمەنەی حزبەکان دەربھێندرێت و دادگایەکی دەستووریی دوور لە دەستێوەردانی حزبەکان دروست بکرێت. ھێز و دەسەڵات بۆ ئەو دامەزراوانە بگەڕێندرێنەوە کە بە قانوونە بەرکارەکانی پەرلەمان درووست کراون و ئیجماعی سیاسییان لەسەرە.